title: 2012/163/ΕΕ: Απόφαση της Επιτροπής, της 22ας Μαρτίου 2012 , για την περάτωση της διαδικασίας αντιντάμπινγκ σχετικά με τις εισαγωγές ορισμένων συνδετήρων και μερών αυτών από ανοξείδωτο χάλυβα καταγωγής Ινδίας

text:
               23.3.2012

               EL

               Επίσημη Εφημερίδα της Ευρωπαϊκής Ένωσης

               L 84/36

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 22ας Μαρτίου 2012
   για την περάτωση της διαδικασίας αντιντάμπινγκ σχετικά με τις εισαγωγές ορισμένων συνδετήρων και μερών αυτών από ανοξείδωτο χάλυβα καταγωγής Ινδίας
   (2012/163/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) («ο βασικός κανονισμός»), και ιδίως το άρθρο 9,
   Κατόπιν διαβούλευσης με τη συμβουλευτική επιτροπή,
   Εκτιμώντας τα ακόλουθα:
   1.   ΔΙΑΔΙΚΑΣΙΑ

   1.1.   Έναρξη

               (1)

               Στις 13 Μαΐου 2011 η Ευρωπαϊκή Επιτροπή (η «Επιτροπή») ανήγγειλε, με ανακοίνωση που δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2) («ανακοίνωση για την έναρξη της διαδικασίας»), την έναρξη διαδικασίας αντιντάμπινγκ σχετικά με τις εισαγωγές στην Ένωση ορισμένων συνδετήρων και μερών αυτών από ανοξείδωτο χάλυβα καταγωγής Ινδίας («ενδιαφερόμενη χώρα»).

               (2)

               Την ίδια ημερομηνία η Επιτροπή, με ανακοίνωση που δημοσιεύθηκε στην Επίσημη Εφημερίδα της Ευρωπαϊκής Ένωσης
                   (3), ανήγγειλε την έναρξη διαδικασίας αντιντάμπινγκ όσον αφορά τις εισαγωγές στην Ένωση ορισμένων συνδετήρων και μερών αυτών από ανοξείδωτο χάλυβα καταγωγής Ινδίας και άρχισε ξεχωριστή έρευνα.

               (3)

               Η διαδικασία αντιντάμπινγκ ξεκίνησε με καταγγελία που υποβλήθηκε στις 31 Μαρτίου 2011 από το European Industrial Fasteners Institute (EIFI) («ο καταγγέλλων»), εξ ονόματος παραγωγών που αντιπροσωπεύουν πάνω από το 25 % της συνολικής ενωσιακής παραγωγής ορισμένων συνδετήρων και μερών αυτών από ανοξείδωτο χάλυβα. Η καταγγελία περιλαμβάνει εκ πρώτης όψεως αποδεικτικά στοιχεία ως προς την ύπαρξη πρακτικής ντάμπινγκ για το εν λόγω προϊόν και ως προς τη σημαντική ζημία που προέκυψε από την πρακτική αυτή, τα οποία θεωρήθηκαν επαρκή για να δικαιολογήσουν την έναρξη έρευνας.

         1.2.   Μέρη που αφορά η διαδικασία

               (4)

               Η Επιτροπή ενημέρωσε επισήμως τους καταγγέλλοντες, άλλους γνωστούς παραγωγούς της Ένωσης, τους γνωστούς παραγωγούς-εξαγωγείς, τους γνωστούς εισαγωγείς, τους χρήστες που είναι γνωστό ότι ενδιαφέρονται, καθώς και τις ινδικές αρχές σχετικά με την έναρξη της διαδικασίας. Δόθηκε στα ενδιαφερόμενα μέρη η ευκαιρία να γνωστοποιήσουν γραπτώς τις απόψεις τους και να ζητήσουν ακρόαση εντός της προθεσμίας που καθορίστηκε στην ανακοίνωση για την έναρξη διαδικασίας.

               (5)

               Σε όλα τα ενδιαφερόμενα μέρη, τα οποία υπέβαλαν σχετική αίτηση και απέδειξαν ότι είχαν ιδιαίτερους λόγους να τύχουν ακρόασης, δόθηκε η δυνατότητα ακρόασης.

         1.2.1.   Δειγματοληψία για τους παραγωγούς-εξαγωγείς της Ινδίας

               (6)

               Λόγω του προφανώς μεγάλου αριθμού παραγωγών-εξαγωγέων στην Ινδία, στην ανακοίνωση για την έναρξη διαδικασίας με σκοπό τον προσδιορισμό της πρακτικής ντάμπινγκ προβλεπόταν η διενέργεια δειγματοληψίας, σύμφωνα με το άρθρο 17 παράγραφος 1 του βασικού κανονισμού.

               (7)

               Για να μπορέσει η Επιτροπή να αποφασίσει αν είναι απαραίτητο να χρησιμοποιηθεί η δειγματοληπτική μέθοδος, και, εάν ναι, να επιλέξει δείγμα, οι παραγωγοί-εξαγωγείς της Ινδίας κλήθηκαν να αναγγελθούν εντός 15 ημερών από την ημερομηνία έναρξης της έρευνας και να υποβάλουν βασικές πληροφορίες σχετικά με τις εξαγωγικές και τις εγχώριες πωλήσεις τους, τις συγκεκριμένες δραστηριότητές τους όσον αφορά την παραγωγή και τις πωλήσεις του υπό εξέταση προϊόντος, καθώς και την εταιρική επωνυμία και τις δραστηριότητες όλων των συνδεδεμένων εταιρειών στον τομέα της παραγωγής και πώλησης του υπό εξέταση προϊόντος κατά την περίοδο από 1ης Απριλίου 2010 έως τις 31 Μαρτίου 2011 («περίοδος έρευνας» ή «ΠΕ»).

               (8)

               Συνολικά, πέντε παραγωγοί-εξαγωγείς, συμπεριλαμβανομένης ομάδας συνδεδεμένων εταιρειών στην Ινδία, προσκόμισαν τις ζητούμενες πληροφορίες και συμφώνησαν να συμπεριληφθούν στο δείγμα εντός της προθεσμίας που ορίζεται στην ανακοίνωση για την έναρξη διαδικασίας. Αυτές οι συνεργαζόμενες εταιρείες ανέφεραν εξαγωγές του υπό εξέταση προϊόντος στην Ένωση κατά την περίοδο της έρευνας. Η σύγκριση μεταξύ των στοιχείων της Eurostat για τις εισαγωγές και του όγκου εξαγωγών στην Ένωση του υπό εξέταση προϊόντος από τις πέντε συνεργαζόμενες εταιρείες έδειξε ότι η συνεργασία των παραγωγών-εξαγωγέων της Ινδίας άγγιζε το 100 %. Κατά συνέπεια, το δείγμα επιλέχθηκε βάσει των πληροφοριών που υπέβαλαν οι πέντε αυτοί παραγωγοί-εξαγωγείς.

               (9)

               Σύμφωνα με το άρθρο 17 παράγραφος 1 του βασικού κανονισμού, επιλέχθηκε δείγμα με βάση τον μεγαλύτερο αντιπροσωπευτικό όγκο εξαγωγών του υπό εξέταση προϊόντος προς την Ένωση για το οποίο θα μπορούσε εύλογα να διεξαχθεί έρευνα εντός του διαθέσιμου χρόνου. Η Επιτροπή, βάσει των πληροφοριών που έλαβε από τους παραγωγούς-εξαγωγείς, επέλεξε δείγμα τριών παραγωγών-εξαγωγέων με τον μεγαλύτερο όγκο εξαγωγών στην Ένωση. Βάσει των στοιχείων της δειγματοληψίας, οι επιλεγμένες εταιρείες ή όμιλοι αντιστοιχούσαν στο 99 % του συνολικού όγκου εξαγωγών του υπό εξέταση προϊόντος προς την Ένωση κατά την ΠΕ, όπως δηλώθηκε από τους συνεργαζόμενους παραγωγούς-εξαγωγείς. Ως εκ τούτου, θεωρήθηκε ότι αυτό το δείγμα καθιστούσε εφικτό τον περιορισμό της έρευνας σε έναν εύλογο αριθμό παραγωγών-εξαγωγέων για τους οποίους θα μπορούσε να διεξαχθεί έρευνα εντός του διαθέσιμου χρόνου και, παράλληλα, εξασφάλιζε υψηλό επίπεδο αντιπροσωπευτικότητας.

         1.2.2.   Επιλογή του δείγματος συνεργαζόμενων παραγωγών- εξαγωγέων στην Ινδία

               (10)

               Σύμφωνα με το άρθρο 17 παράγραφος 1 του βασικού κανονισμού, ζητήθηκε η γνώμη των ενδιαφερόμενων μερών και των αρχών Ινδίας όσον αφορά την επιβολή των δειγμάτων. Οι δύο παραγωγοί-εξαγωγείς που δεν συμμετείχαν στο δείγμα επέμειναν να συμπεριληφθούν και αυτοί. Ωστόσο, λόγω της αντιπροσωπευτικότητας του προτεινόμενου δείγματος, όπως αναφέρεται στην αιτιολογική σκέψη (7) ανωτέρω, εξήχθη στο συμπέρασμα ότι δεν ήταν αναγκαίο να τροποποιηθεί ή να διευρυνθεί το δείγμα.

         1.2.3.   Ατομική εξέταση των εταιρειών που δεν επιλέχθηκαν στη δειγματοληψία

               (11)

               Δύο συνεργαζόμενοι παραγωγοί-εξαγωγείς, οι οποίοι δεν συμμετείχαν στο δείγμα, ζήτησαν ατομική εξέταση και απάντησαν εντός της προθεσμίας στο ερωτηματολόγιο για το αντιντάμπινγκ.

               (12)

               Δεδομένου του συμπεράσματος ότι η παρούσα διαδικασία αντιντάμπινγκ θα πρέπει να τερματιστεί για τους λόγους που αναφέρονται στη συνέχεια, δεν ελήφθησαν υπόψη περαιτέρω αιτήματα για ατομική εξέταση.

         1.2.4.   Δειγματοληψία των παραγωγών της Ένωσης

               (13)

               Λόγω του προφανώς μεγάλου αριθμού ενωσιακών παραγωγών, στην ανακοίνωση για την έναρξη προβλέφθηκε η τεχνική της δειγματοληψίας για τον καθορισμό της ζημίας, σύμφωνα με το άρθρο 17 του βασικού κανονισμού.

               (14)

               Στην ανακοίνωση για την έναρξη διαδικασίας, η Επιτροπή ανακοίνωσε ότι είχε προσωρινά επιλέξει ένα δείγμα παραγωγών της Ένωσης. Το δείγμα αποτελούσαν πέντε εταιρείες σε σύνολο 15 παραγωγών της Ένωσης που ήταν γνωστοί πριν από την έναρξη της έρευνας, οι οποίες επιλέγησαν με βάση τον όγκο των πωλήσεών τους, το μέγεθός τους και τη γεωγραφική τους θέση στην Ένωση. Οι εταιρείες αυτές αντιπροσώπευαν το 37 % της συνολικής εκτιμώμενης παραγωγής της Ένωσης κατά την ΠΕ. Τα ενδιαφερόμενα μέρη κλήθηκαν να συμβουλευθούν τον φάκελο και να σχολιάσουν την καταλληλότητα της επιλογής αυτής εντός 15 ημερών από την ημερομηνία δημοσίευσης της ανακοίνωσης για την έναρξη διαδικασίας. Κανένα ενδιαφερόμενο μέρος δεν προέβαλε αντίρρηση όσον αφορά το προτεινόμενο δείγμα των πέντε εταιρειών.

               (15)

               Κατόπιν, ένας από τους πέντε παραγωγούς της Ένωσης που ανήκε στο δείγμα απέσυρε τη συνεργασία του. Οι υπόλοιπες τέσσερις εταιρείες του δείγματος αντιπροσώπευαν το 31 % της συνολικής εκτιμώμενης παραγωγής της Ένωσης κατά την ΠΕ. Ως εκ τούτου, το δείγμα κρίθηκε αντιπροσωπευτικό του κλάδου παραγωγής της Ένωσης.

         1.2.5.   Δειγματοληψία των μη συνδεδεμένων εισαγωγέων

               (16)

               Λόγω του δυνητικά μεγάλου αριθμού εισαγωγέων που συμμετείχαν στη διαδικασία, στην ανακοίνωση για την έναρξη διαδικασίας προβλεπόταν η διενέργεια δειγματοληψίας για εισαγωγείς σύμφωνα με το άρθρο 17 του βασικού κανονισμού. Δύο εισαγωγείς έδωσαν τις ζητούμενες πληροφορίες και συμφώνησαν να συμπεριληφθούν στο δείγμα εντός της προθεσμίας που ορίζεται στην ανακοίνωση για την έναρξη. Λόγω του μικρού αριθμού εισαγωγέων που αναγγέλθηκαν, αποφασίστηκε να μη γίνει δειγματοληψία.

         1.3.   Απαντήσεις στο ερωτηματολόγιο και έλεγχοι

               (17)

               Η Επιτροπή απέστειλε ερωτηματολόγια σε όλα τα γνωστά ως ενδιαφερόμενα μέρη και σε όλα τα λοιπά μέρη που αναγγέλθηκαν εντός της προθεσμίας που οριζόταν στην ανακοίνωση για την έναρξη διαδικασίας. Στη συνέχεια, αποστάλθηκαν ερωτηματολόγια στους παραγωγούς-εξαγωγείς του δείγματος στην Ινδία, στους παραγωγούς της Ένωσης που συμμετείχαν στο δείγμα, στους συνεργαζόμενους εισαγωγείς στην Ένωση και σε όλους τους χρήστες που ήταν γνωστό ότι τους αφορούσα η έρευνα.

               (18)

               Παραλήφθηκαν απαντήσεις από τους παραγωγούς-εξαγωγείς και από τους τέσσερις παραγωγούς της Ένωσης που συμμετείχαν στο δείγμα. Κανένας από τους εισαγωγείς ή τους χρήστες δεν απάντησε στο ερωτηματολόγιο.

               (19)

               Η Επιτροπή αναζήτησε και επαλήθευσε όλες τις πληροφορίες που έστειλαν τα ενδιαφερόμενα μέρη και τις οποίες έκρινε απαραίτητες για τον προσδιορισμό του ντάμπινγκ, της ζημίας που προέκυψε και του ενωσιακού συμφέροντος.

               (20)

               Ένα μέρος ισχυρίστηκε ότι ένας από τους παραγωγούς-εξαγωγείς διατύπωσε υπερβολικά πολλά αιτήματα εμπιστευτικής αντιμετώπισης και δεν παρείχε μια ουσιαστική δημόσια εκδοχή των απαντήσεών του στο ερωτηματολόγιο. Συνεπώς, τα στοιχεία που υπέβαλε η εν λόγω εταιρεία δεν θα πρέπει να ληφθούν υπόψη και θα πρέπει να αντιμετωπιστεί ως μέρος μη συνεργαζόμενο στην έρευνα.

               (21)

               Ωστόσο, η μη εμπιστευτική εκδοχή της απάντησης του εν λόγω παραγωγού-εξαγωγέα η οποία αποτελούνταν από μια αρχική απάντηση και μια ολοκληρωμένη εκδοχή βασισμένη στην επιστολή σχετικά με τα ελλιπή στοιχεία, αξιολογήθηκε ακόμα μία φορά και κρίθηκε επαρκώς πλήρης για να χαρακτηριστεί ουσιαστική δημόσια απάντηση. Συνεπώς, ο ισχυρισμός αυτός απορρίφθηκε.

               (22)

               Πραγματοποιήθηκαν επισκέψεις επαλήθευσης στις εγκαταστάσεις των ακόλουθων εταιρειών:

                           Παραγωγοί της Ένωσης:

                                       —

                                       Inox Viti di Cattinori Bruno & C.s.n.c, Grumello del Monte, Ιταλία·

                                       —

                                       Bontempi Vibo S.p.A., Rodengo Saiano, Ιταλία·

                                       —

                                       Ugivis S.A, Belley, Γαλλία.

                           Παραγωγοί-εξαγωγείς της Ινδίας:

                                       —

                                       Viraj Profiles Limited, Boisar, Dist. Thane, Maharashtra

                                       —

                                       Agarwal Fastners Pvt. Ltd., Vasai (East), Dist. Thane, Maharashtra

                                       —

                                       Raajratna Ventures Ltd., Ahmedabad, Gujarat

         1.4.   Περίοδος έρευνας

               (23)

               Η έρευνα σχετικά με την πρακτική ντάμπινγκ και τη ζημία που προέκυψε κάλυψε την περίοδο από 1ης Απριλίου 2010 έως 31 Μαρτίου 2011. Η εξέταση των σχετικών τάσεων για την εκτίμηση της ζημίας κάλυψε την περίοδο από τον Ιανουάριο του 2008 έως το τέλος της ΠΕ (εφεξής η «υπό εξέταση περίοδος»).

         2.   ΥΠΟ ΕΞΕΤΑΣΗ ΠΡΟΪΟΝ ΚΑΙ ΟΜΟΕΙΔΕΣ ΠΡΟΪΟΝ

   2.1.   Υπό εξέταση προϊόν

               (24)

               Το υπό εξέταση προϊόν είναι συνδετήρες από ανοξείδωτο χάλυβα και τα μέρη αυτών, που υπάγονται προς το παρόν στους κωδικούς ΣΟ 7318 12 10, 7318 14 10, 7318 15 30, 7318 15 51, 7318 15 61 και 7318 15 70.

         2.2.   Ομοειδές προϊόν

               (25)

               Το υπό εξέταση προϊόν και το προϊόν που παράγεται και πωλείται στην εγχώρια αγορά της Ινδίας, καθώς και το προϊόν που κατασκευάζεται και πωλείται στην αγορά της Ένωσης από τον ενωσιακό κλάδο παραγωγής διαπιστώθηκε ότι έχουν τα ίδια βασικά φυσικά, χημικά και τεχνικά χαρακτηριστικά και τις ίδιες βασικές χρήσεις. Συνεπώς, θεωρούνται ομοειδή κατά την έννοια του άρθρου 1 παράγραφος 4 του βασικού κανονισμού.

         3.   ΝΤΑΜΠΙΝΓΚ

   3.1.   Κανονική αξία

               (26)

               Για τον καθορισμό της κανονικής αξίας, σύμφωνα με το άρθρο 2 παράγραφος 2 του βασικού κανονισμού, η Επιτροπή εξέτασε κατ’ αρχάς αν οι εγχώριες πωλήσεις του ομοειδούς προϊόντος από παραγωγούς-εξαγωγείς της Ινδίας που συμμετείχαν στη δειγματοληψία σε ανεξάρτητους καταναλωτές πραγματοποιούνταν σε αντιπροσωπευτικούς όγκους, δηλαδή αν ο συνολικός όγκος αυτών των πωλήσεων αντιπροσώπευε τουλάχιστον 5 % του συνολικού όγκου των εξαγωγικών πωλήσεων τους στην Ένωση κατά τη διάρκεια της ΠΕ.

               (27)

               Διαπιστώθηκε ότι ένας παραγωγός-εξαγωγέας του δείγματος δεν είχε αντιπροσωπευτικές πωλήσεις του ομοειδούς προϊόντος στην εγχώρια αγορά. Για τον εν λόγω παραγωγό-εξαγωγέα, η κανονική αξία κατασκευάστηκε σύμφωνα με το άρθρο 2 παράγραφος 3 του βασικού κανονισμού.

         3.1.1.   Συνεργασθέντες παραγωγοί-εξαγωγείς του δείγματος με συνολικό αντιπροσωπευτικό όγκο εγχώριων πωλήσεων

               (28)

               Για τους παραγωγούς-εξαγωγείς του δείγματος με συνολικό αντιπροσωπευτικό όγκο εγχώριων πωλήσεων, η Επιτροπή προσδιόρισε τους τύπους προϊόντων που πωλούνταν στην εγχώρια αγορά από τους παραγωγούς-εξαγωγείς, οι οποίοι ήταν πανομοιότυποι ή ευθέως συγκρίσιμοι με τους τύπους που πωλούνταν για εξαγωγή στην Ένωση.

               (29)

               Οι εγχώριες πωλήσεις ενός συγκεκριμένου τύπου προϊόντος θεωρήθηκαν επαρκώς αντιπροσωπευτικές όταν ο όγκος του εν λόγω τύπου προϊόντος που πωλείται στην εγχώρια αγορά σε ανεξάρτητους καταναλωτές κατά τη διάρκεια της ΠΕ αντιπροσώπευε το 5 % ή περισσότερο του συνολικού όγκου του συγκρίσιμου τύπου προϊόντος που πωλήθηκε για εξαγωγή στην Ένωση.

               (30)

               Στη συνέχεια, η Επιτροπή εξέτασε κατά πόσον μπορούσε να θεωρηθεί ότι οι εγχώριες πωλήσεις των οικείων εταιρειών πραγματοποιήθηκαν στο πλαίσιο συνήθων εμπορικών πράξεων, σύμφωνα με το άρθρο 2 παράγραφος 4 του βασικού κανονισμού. Αυτό έγινε με τον προσδιορισμό του ποσοστού των κερδοφόρων πωλήσεων κάθε τύπου προϊόντος σε ανεξάρτητους πελάτες στην εγχώρια αγορά κατά την περίοδο της έρευνας.

               (31)

               Όταν ο όγκος των πωλήσεων ενός τύπου προϊόντος, που πωλήθηκε σε καθαρή τιμή πώλησης τουλάχιστον ίση με το υπολογισθέν κόστος παραγωγής, αντιπροσώπευε περισσότερο από το 80 % του συνολικού όγκου πωλήσεων αυτού του τύπου και όταν η μέση σταθμισμένη τιμή αυτού του τύπου ήταν τουλάχιστον ίση με το κόστος παραγωγής του, τότε η κανονική αξία καθορίστηκε με βάση την πραγματική εγχώρια τιμή. Αυτή η τιμή υπολογίστηκε ως ο σταθμισμένος μέσος όρος των τιμών όλων των εγχώριων πωλήσεων αυτού του τύπου κατά την ΠΕ, ανεξάρτητα από το αν αυτές οι πωλήσεις ήταν κερδοφόρες ή όχι.

               (32)

               Στην περίπτωση που ο όγκος των κερδοφόρων πωλήσεων ενός τύπου του προϊόντος αντιπροσώπευε, κατ’ ανώτατο όριο, το 80 % του συνολικού όγκου πωλήσεων του εν λόγω τύπου, ή όταν ο σταθμισμένος μέσος όρος των τιμών του εν λόγω τύπου ήταν χαμηλότερος από το κόστος παραγωγής, η κανονική αξία βασίστηκε στην πραγματική εγχώρια τιμή, η οποία υπολογίστηκε ως σταθμισμένος μέσος όρος των κερδοφόρων πωλήσεων μόνο του εν λόγω τύπου του προϊόντος.

               (33)

               Όσον αφορά τους τύπους προϊόντων οι οποίοι δεν πωλούνταν σε αντιπροσωπευτικές ποσότητες στην εγχώρια αγορά, η κανονική αξία έπρεπε να καθοριστεί με βάση το άρθρο 2 παράγραφος 3 του βασικού κανονισμού. Για το σκοπό αυτό, τα έξοδα πωλήσεων και τα γενικά και διοικητικά έξοδα, καθώς και ένα εύλογο περιθώριο κέρδους προστέθηκαν στο μέσο κόστος κατασκευής του ίδιου του εξαγωγέα ανά τύπο προϊόντος κατά την ΠΕ. Σύμφωνα με το άρθρο 2 παράγραφος 6 του βασικού κανονισμού, το ποσοστό των γενικών και διοικητικών εξόδων και το περιθώριο κέρδους βασίστηκαν στο σταθμισμένο μέσο όρο των γενικών και διοικητικών εξόδων και του περιθωρίου κέρδους των πωλήσεων κάθε τύπου προϊόντος στο πλαίσιο των συνήθων εμπορικών πράξεων του αντίστοιχου παραγωγού-εξαγωγέα.

         3.1.2.   Συνεργαζόμενοι παραγωγοί-εξαγωγείς του δείγματος χωρίς συνολικό αντιπροσωπευτικό όγκο εγχώριων πωλήσεων

               (34)

               Για τον συνεργαζόμενο παραγωγό-εξαγωγέα χωρίς αντιπροσωπευτικές εγχώριες πωλήσεις, η κανονική αξία κατασκευάστηκε σύμφωνα με το άρθρο 2 παράγραφος 3 του βασικού κανονισμού με την πρόσθεση στο ίδιο κόστος κατασκευής της εταιρείας για το ομοειδές προϊόν των γενικών και διοικητικών εξόδων και ενός εύλογου περιθωρίου κέρδους ανά τύπο προϊόντος κατά την ΠΕ. Σύμφωνα με το άρθρο 2 παράγραφος 6 του βασικού κανονισμού, το ποσοστό των γενικών και διοικητικών εξόδων και το περιθώριο κέρδους βασίστηκαν στο σταθμισμένο μέσο όρο των γενικών και διοικητικών εξόδων και του περιθωρίου κέρδους των πωλήσεων στο πλαίσιο των συνήθων εμπορικών πράξεων κάθε τύπου προϊόντος του αντίστοιχου παραγωγού-εξαγωγέα.

         3.2.   Τιμή εξαγωγής

               (35)

               Οι τιμές εξαγωγικών πωλήσεων καθορίστηκαν βάσει των πράγματι καταβληθεισών ή καταβλητέων τιμών για το υπό εξέταση προϊόν σύμφωνα με το άρθρο 2 παράγραφος 8 του βασικού κανονισμού.

         3.3.   Σύγκριση

               (36)

               Η σύγκριση μεταξύ της κανονικής αξίας και της τιμής εξαγωγής πραγματοποιήθηκε σε επίπεδο τιμών εκ του εργοστασίου.

               (37)

               Προκειμένου να εξασφαλιστεί η δίκαιη σύγκριση μεταξύ της κανονικής αξίας και της τιμής εξαγωγής, πραγματοποιήθηκαν οι δέουσες προσαρμογές για να ληφθούν υπόψη οι διαφορές που επηρεάζουν τις τιμές και τη συγκρισιμότητα των τιμών, σύμφωνα με το άρθρο 2 παράγραφος 10 του βασικού κανονισμού.

               (38)

               Βάσει των ανωτέρω, χορηγήθηκαν επιδόματα για τα κόστη μεταφορών, τα κόστη θαλάσσιων ναύλων και ασφάλισης, για τα κόστη εργασιών διεκπεραίωσης και φόρτωσης, καθώς και για τα παρεπόμενα έξοδα, τα κόστη συσκευασίας, τα πιστωτικά κόστη, τις εκπτώσεις που δεν αναφέρονται στο τιμολόγιο και τις προμήθειες, όπου ήταν σκόπιμο και δικαιολογημένο.

         3.4.   Περιθώριο ντάμπινγκ

   3.4.1.   Για τους συνεργαζόμενους παραγωγούς-εξαγωγείς του δείγματος

               (39)

               Για τις εταιρείες του δείγματος, η μέση σταθμισμένη κανονική αξία κάθε τύπου του υπό εξέταση προϊόντος που εξήχθη στην Ένωση συγκρίθηκε με τη μέση σταθμισμένη τιμή εξαγωγής του αντίστοιχου τύπου του υπό εξέταση προϊόντος, όπως προβλέπεται στο άρθρο 2 παράγραφοι 11 και 12 του βασικού κανονισμού.

               (40)

               Βάσει της ανωτέρω μεθοδολογίας, τα περιθώρια ντάμπινγκ, εκφρασμένα ως ποσοστό της τιμής CIF ελεύθερο στα σύνορα της Ένωσης, πριν από την καταβολή δασμού, είναι τα εξής:

                           Εταιρείες

                           Περιθώριο ντάμπινγκ

                           Viraj Profiles Vpl.

                           0 %

                           Agarwal Fasteners Pvt. Ltd.

                           37,6 %

                           Raajratna Ventures Ltd.

                           12,0 %

               (41)

               Ωστόσο, πρέπει να επισημανθεί ότι οι ινδός παραγωγός-εξαγωγέας, ο οποίος δεν διαπιστώθηκε ότι εφάρμοζε πρακτικές ντάμπινγκ, αντιπροσώπευε το 87 % των ινδικών εξαγωγών προς την Ένωση.

               (42)

               Με βάση το ενημερωτικό έγγραφο της Επιτροπής, ο καταγγέλλων υπολόγισε μια διαφορά της 25 % μεταξύ της κανονικής αξίας που καθορίστηκε για τους παραγωγούς-εξαγωγείς στο δείγμα που διαπιστώθηκε ότι επιδίδονταν σε πρακτικές ντάμπινγκ και για την εταιρεία που δεν διαπιστώθηκε ότι εφάρμοζε πρακτικές ντάμπινγκ. Ο καταγγέλων ισχυρίστηκε ότι η διαφορά αυτή δεν είναι δυνατόν να υπάχει σε μια ανταγωνιστική αγορά και ότι δεν είναι ρεαλιστικό για τον κλάδο παραγωγής συνδετήρων από ανοξείδωτο χάλυβα. Επίσης, ο καταγγέλων ισχυρίστηκε ότι ο παραγωγός-εξαγωγέας που δεν διαπιστώθηκε ότι επιδίδεται σε πρακτικές ντάμπινγκ παρήγαγε σκραπ ανοξείδωτου χάλυβα από συνδεδεμένες εταιρείες στην Ένωση και ότι, κατά συνέπεια, οι τιμές αγοράς της εν λόγω πρώτης ύλης δεν ήταν αξιόπιστες για τον καθορισμό του κόστους παραγωγής.

               (43)

               Η κανονική αξία για τον συνεργαζόμενο εξαγωγέα που δεν διαπιστώθηκε ότι εφάρμοζε πρακτικές ντάμπινγκ βασίστηκε στο κόστος παραγωγης του ανά είδος προϊόντος το οποίο είναι χαμηλότερο από ό,τι για τους άλλους παραγωγούς-εξαγωγείς που συμμετείχαν στο δείγμα. Αυτό οφείλεται κυρίως στο γεγονός ότι η πρώτη εταιρεία παράγει η ίδια ανοξείδωτο χάλυβα από σκραπ ανοξείδωτου χάλυβα και, ως εκ τούτου, είναι απόλυτα ολοκληρωμένη και επωφελείται απ ό οικονομίες κλίμακας, ενώ οι άλλες εταιρείες αγοράζουν χονδρόσυρμα ανοξείδωτου χάλυβα, την κύρια πρώτη ύλη για την παραγωγή συνδετήρων ανοξείδωτου χάλυβα, στην ελεύθερη αγορά, μεταξύ άλλων, και από τον συνεργαζόμενο εξαγωγέα που δεν διαπιστώθηκε ότι εφάρμοζε πρακτικές ντάμπινγκ.

               (44)

               Η κανονική αξία για τους συνεργαζόμενους παραγωγούς-εξαγωγείς που διαπιστώθηκε ότι επιδίδονταν σε πρακτικές ντάμπινγκ καθορίστηκε κυρίως με βάση τις τιμές των εγχώριων πωλήσεων ανά προϊόντος. Υπάρχει περιορισμένος ανταγωνισμός στην εγχώρια αγορά της Ινδίας και ο συνεργαζόμενος εξαγωγέας που δεν διαπιστώθηκε ότι εφάρμοζε πρακτικές ντάμπινγκ πώλησε κατά την ΠΕ μόνο μη αντιπροσωπευτικές ποσότητες στην εγχώρια αγορά.

               (45)

               Όσον αφορά τον εφοδιασμό σε σκραπ ανοξείδωτου χάλυβα του παραγωγού-εξαγωγέα ο οποίος διαπιστώθηκε ότι δεν εφάρμοζε πρακτικές ντάμπινγκ, η έρευνα έδειξε ότι η εν λόγω εταιρεία λάμβανε το σκραπ τόσο από συνδεδεμένους όσο και από μη συνδεδεμένους προμηθευτές και ότι περισσότερο από το 70 % της ποσότητας που έλαβε προερχόταν από μη συνδεδομένους προμηθευτές. Τα επίπεδο των τιμών αγοράς για τα δύο είδη εφοδιασμού είναι συγκρίσιμα, ακόμα και λαμβανομένου υπόψη του είδους του βαθμού του σκραπ.

               (46)

               Κατά συνέπεια, επιβεβαιώνεται ο καθορισμός της κανονικής αξίας για τους παραγωγούς-εξαγωγείς που συμμετείχαν στο δείγμα και απορρίπτονται οι ισχυρισμοί του καταγγέλοντα.

         3.4.2.   Για τους άλλους συνεργαζόμενους παραγωγούς-εξαγωγείς

               (47)

               Το μέσο σταθμισμένο περιθώριο ντάμπινγκ των συνεργαζόμενων παραγωγών-εξαγωγέων που δεν συμπεριλαμβάνονταν στο δείγμα υπολογίστηκε σύμφωνα με τις διατάξεις του άρθρου 9 παράγραφος 6 του βασικού κανονισμού, βάσει των περιθωρίων που καθορίστηκαν για τους παραγωγούς-εξαγωγείς του δείγματος που διαπιστώθηκε ότι πωλούσαν σε τιμές ντάμπινγκ. Σε αυτή τη βάση, το περιθώριο ντάμπινγκ που υπολογίστηκε για τις συνεργασθείσες εταιρείες που δεν συμπεριλαμβάνονταν στο δείγμα ορίστηκε προσωρινά στο 24,6 % της τιμής CIF ελεύθερο στα σύνορα της Ένωσης, πριν από την καταβολή δασμού.

               (48)

               Ένας συνεργαζόμενος παραγωγός-εξαγωγέας της Ινδίας, ύστερα από την αποκάλυψη της πρόθεσης της Επιτροπής να περατώσει τη διαδικασία, επέμενε να γίνει δεκτό το αίτημά του για ατομική εξέταση, υποστηρίζοντας ότι το περιθώριο ντάμπινγκ που αποκαλύφθηκε για τους συνεργαζόμενους παραγωγούς-εξαγωγείς που δεν συμπεριλήφθηκαν στο δείγμα δεν αντανακλά την κατάστασή του.

               (49)

               Το αίτημα για ατομική εξέταση δεν αξιολογήθηκε από την Επιτροπή δεδομένου ότι στην περίπτωση περάτωσης ο καθορισμός του περιθωρίο καθίσταται άνευ αντικειμένου.

         3.4.3.   Για τους μη συνεργαζόμενους παραγωγούς-εξαγωγείς

               (50)

               Όσον αφορά όλους τους άλλους εξαγωγείς στην Ινδία, η Επιτροπή καθόρισε κατ’ αρχάς το επίπεδο συνεργασίας. Πραγματοποιήθηκε σύγκριση μεταξύ, αφενός, των συνολικών ποσοτήτων εξαγωγών που αναφέρθηκαν στις απαντήσεις όλων των συνεργασθέντων παραγωγών-εξαγωγέων και, αφετέρου, των συνολικών εισαγωγών από την Ινδία βάσει των στατιστικών στοιχείων της Eurostat. Το ποσοστό συνεργασίας που διαπιστώθηκε ήταν 97 %. Βάσει αυτών, το επίπεδο συνεργασίας κρίθηκε υψηλό. Κατά συνέπεια, κρίθηκε σκόπιμο να οριστεί το περιθώριο ντάμπινγκ για τους μη συνεργαζόμενους παραγωγούς-εξαγωγείς σε ένα επίπεδο που αντιστοιχεί στο μέσο περιθώριο ντάμπινγκ που καθορίστηκε για τους συνεργαζόμενους παραγωγούς-εξαγωγείς του δείγματος. Πράγματι, από τα διαθέσιμα στοιχεία προκύπτει ότι οι μέσες τιμές εξαγωγής των μη συνεργαζόμενων ινδών εξαγωγέων κατά την ΠΕ ήταν ανάλογες με αυτές των συνεργαζόμενων παραγωγών-εξαγωγέων. Επιπλέον, δεν υπάρχουν ενδείξεις σχετικά με την ύπαρξη διαφορετικών κανονικών αξιών για τους μη συνεργαζόμενους παραγωγούς-εξαγωγείς.

               (51)

               Βάσει των ανωτέρω, το επίπεδο ντάμπινγκ σε εθνική κλίμακα καθορίστηκε στο 24,6 % της τιμής CIF στα σύνορα της Ένωσης προ της καταβολής του δασμού.

         4.   ΚΛΑΔΟΣ ΠΑΡΑΓΩΓΗΣ ΤΗΣ ΕΝΩΣΗΣ

   4.1.   Παραγωγή στην Ένωση

               (52)

               Όλες οι διαθέσιμες πληροφορίες σχετικά με τους παραγωγούς της Ένωσης, συμπεριλαμβανομένων των πληροφοριών που παρέχονται στην καταγγελία και τα δεδομένα που συλλέγονται από τους παραγωγούς της Ένωσης πριν και μετά την έναρξη της έρευνας, και οι διασταυρωμένες απαντήσεις που δόθηκαν στα ερωτηματολόγια από τους παραγωγούς της Ένωσης, χρησιμοποιήθηκαν για τον προσδιορισμό της συνολικής παραγωγής της Ένωσης.

               (53)

               Με βάση τα παραπάνω, η συνολική παραγωγή της Ένωσης εκτιμάται ότι ανήλθε σε περίπου 52 000 τόνους κατά την ΠΕ. Η ποσότητα αυτή περιλαμβάνει την παραγωγή όλων των παραγωγών της Ένωσης που αναγγέλθηκαν και την εκτιμώμενη παραγωγή των παραγωγών που δεν έδωσαν στοιχεία κατά τη διαδικασία

               (54)

               Όπως αναφέρθηκε στην αιτιολογική σκέψη 13 ανωτέρω, χρησιμοποιήθηκε δειγματοληψία για την έρευνα σχετικά με τους παραγωγούς της Ένωσης. Από τους 15 παραγωγούς της Ένωσης που έδωσαν στοιχεία πριν από την έναρξη της διαδικασίας, επελέγη δείγμα πέντε εταιρειών. Στη συνέχεια, όπως εξηγείται στην αιτιολογική σκέψη (14) ανωτέρω, μια εταιρεία αποφάσισε να μην συνεργαστεί για την έρευνα. Οι υπόλοιπες συνεργαζόμενες εταιρείες του δείγματος αντιπροσώπευαν το 32 % της συνολικής εκτιμώμενης παραγωγής της Ένωσης κατά την ΠΕ και κρίθηκαν αντιπροσωπευτικές του κλάδου παραγωγής της Ένωσης.

         4.2.   Κλάδος παραγωγής της Ένωσης

               (55)

               Όλοι οι παραγωγοί της Ένωσης που αναφέρονται στην αιτιολογική σκέψη 42 θεωρείται ότι αποτελούν τον ενωσιακό κλάδο παραγωγής κατά την έννοια του άρθρου 4 παράγραφος 1 και του άρθρου 5 παράγραφος 4 του βασικού κανονισμού και καλούνται εφεξής «κλάδος παραγωγής της Ένωσης».

         5.   ΖΗΜΙΑ

   5.1.   Προκαταρκτική παρατήρηση

               (56)

               Οι σχετικές στατιστικές της Eurostat για τις εισαγωγές μαζί με τα στοιχεία που παρέχονται στην καταγγελία και τα στοιχεία που συλλέχθηκαν από τους παραγωγούς της Ένωσης πριν από και μετά την έναρξη της έρευνας, συμπεριλαμβανομένων των εξακριβωμένων απαντήσεων που έδωσαν στο ερωτηματολόγιο οι παραγωγοί της Ένωσης που συμπεριλήφθηκαν στο δείγμα, χρησιμοποιήθηκαν επίσης για την αξιολόγηση των σχετικών παραγόντων ζημίας.

               (57)

               Η ανάλυση της ζημίας όσον αφορά τα μακροοικονομικά στοιχεία, όπως η παραγωγική ικανότητα, η χρησιμοποίηση της παραγωγικής ικανότητας, ο όγκος πωλήσεων, το μερίδιο αγοράς, η ανάπτυξη, η απασχόληση και η παραγωγικότητα, βασίζεται στα στοιχεία του κλάδου παραγωγής της Ένωσης στο σύνολό του.

               (58)

               Η ανάλυση της ζημίας όσον αφορά μακροοικονομικά στοιχεία όπως οι τιμές συναλλαγών, η κερδοφορία, η ταμειακή ροή, οι επενδύσεις και η απόδοση των επενδύσεων, η ικανότητα άντλησης κεφαλαίου, τα αποθεματικά και οι μισθοί, βασίζεται στα στοιχεία των παραγωγών της Ένωσης που συμμετείχαν στο δείγμα.

               (59)

               Οι τέσσερις παραγωγοί της Ένωσης που συμμετείχαν στο δείγμα χρησιμοποιήθηκαν επίσης στη δειγματοληψία κατά την επανεξέταση λόγω της λήξης της ισχύος των μέτρων αντιντάμπινγκ που εφαρμόζονταν στις εισαγωγές SSF καταγωγής Κίνας και Ταϊβάν, η οποία ολοκληρώθηκε στις 7 Ιανουαρίου 2012 (4). Κατά την επανεξέταση αυτή, μια άλλη εταιρεία η οποία δεν είχε συμπεριληφθεί στο δείγμα στην παρούσα έρευνα, συμπεριλήφθηκε στο δείγμα. Δεδομένου ότι η περίοδος που λαμβάνεται υπόψη για την ανάλυση της ζημίας επικαλύπτει την περίοδο επανεξέτασης λόγω λήξης της ισχύος, τα στοιχεία για τα έτη 2008 και 2009 είναι πανομοιότυπα με εξαίρεση μία εταιρεία. Με την αποκάλυψη των στοιχείων για τα έτη 2008 και 2009 θα μπορούσε να συναχθούν τα στοιχεία για την εταιρεία που δεν συμμετείχε στο δείγμα στην παρούσα περίπτωση. Επομένως, τα αποθεματικά, οι μισθοί, οι επενδύσεις, οι ταμειακές ροές, οι απόδοση των επενδύσεων και η κερδοφορία εισήχθησαν με τη μορφή μικροοικονομικών δεικτών.

         5.2.   Κατανάλωση της Ένωσης

               (60)

               Η κατανάλωση της Ένωσης καθορίστηκε με βάση τον όγκο των πωλήσεων του κλάδου παραγωγής της Ένωσης, όπως προσδιορίζεται στην καταγγελία, και επαληθεύτηκε από τις απαντήσεις που δόθηκαν στα ερωτηματολόγια δειγματοληψίας και στα εξακριβωμένα στοιχεία που υπέβαλαν οι παραγωγοί του δείγματος. Επιπλέον, ελήφθη επίσης υπόψη ο όγκος των εισαγωγών που βασίζεται στα στοιχεία από τη Eurostat για την εξεταζόμενη περίοδο.

               (61)

               Σ’ αυτή τη βάση, η κατανάλωση στην Ένωση εξελίχθηκε ως εξής:

                  Πίνακας 1

                           2008

                           2009

                           2010

                           ΠΕ

                           Κατανάλωση της Ένωσης (σε τόνους)

                           120 598

                           101 143

                           122 345

                           131 457

                           Δείκτης (2008 = 100)

                           100

                           84

                           101

                           109

                              Πηγή: Eurostat, στοιχεία καταγγελίας και απαντήσεις στο ερωτηματολόγιο

               (62)

               Η συνολική κατανάλωση στην αγορά της ΕΕ αυξήθηκε κατά 9 % στη διάρκεια της εξεταζόμενης περιόδου. Μεταξύ 2008 και 2009 υπήρξε δραστική μείωση κατά 16 %, η οποία εικάζεται ότι οφείλεται στις παγκόσμιες αρνητικές επιπτώσεις της οικονομικής κρίσης στην αγορά, ενώ, στη συνέχεια, η κατανάλωση αυξήθηκε και πάλι κατά 21 % μεταξύ 2009 και 2010 και ακόμα κατά 7 % μεταξύ 2010 και ΠΕ.

         5.3.   Εισαγωγές από την Ινδία

               (63)

               Οι εισαγωγές στην Ένωση από την Ινδία εξελίχθηκαν ως εξής κατά τη διάρκεια της υπό εξέταση περιόδου:

                  Πίνακας 2

                           2008

                           2009

                           2010

                           ΠΕ

                           Όγκος εισαγωγών από την Ινδία (τόνοι)

                           14 546

                           18 883

                           21 914

                           24 072

                           Δείκτης (2008 = 100)

                           100

                           130

                           151

                           165

                           Μερίδιο αγοράς

                           12,1 %

                           18,7 %

                           17,9 %

                           18,3 %

                           Δείκτης (2008 = 100)

                           100

                           155

                           149

                           152

                              Πηγή: Eurostat και απαντήσεις που έδωσαν στο ερωτηματολόγιο οι παραγωγοί-εξαγωγείς

               (64)

               Οι εισαγωγές από την Ινδία αυξήθηκαν σημαντικά κατά 65 % κατά την υπό εξέταση περίοδο. Η αύξηση αυτή ήταν μεγαλύτερη μεταξύ 2008 και 2009 όταν οι εισαγωγές αυξήθηκαν κατά 30 % και η κατανάλωση μειώθηκε κατά 16 %. Σε ετήσια βάση, οι ινδικές εισαγωγές εξακολούθησαν να αυξάνονται κατά το 2010 (+ 16 %) και κατά την ΠΕ (+ 10 %).

         5.4.   Τιμές των εισαγωγών και υποτιμολόγηση

      Πίνακας 3

               2008

               2009

               2010

               ΠΕ

               Μέση τιμή εισαγωγής σε ευρώ/τόνο

               3 531

               2 774

               2 994

               3 216

               Δείκτης (2008 = 100)

               100

               79

               85

               91

                  Πηγή: Eurostat και απαντήσεις που έδωσαν στο ερωτηματολόγιο οι παραγωγοί της ΕΕ που συμμετείχαν στο δείγμα

               (65)

               Συνολικά, οι μέσες τιμές εισαγωγής από την Ινδία μειώθηκαν κατά περίπου 9 % κατά την υπό εξέταση περίοδο. Αυτό εξηγεί την αύξηση του μεριδίου αγοράς της Ινδίας από 12,1 % σε 18,3 % κατά την ίδια περίοδο. Η μεγαλύτερη αύξηση πραγματοποιήθηκε μεταξύ 2008 και 2009 όταν οι εξαγωγείς της Ινδίας κέρδισαν περισσότερες από 6 ποσοστιαίες μονάδες μεριδίου αγοράς.

               (66)

               Για να προσδιοριστούν οι πωλήσεις σε χαμηλότερες τιμές κατά την ΠΕ, συγκρίθηκαν οι σταθμισμένες τιμές πώλησης κάθε τύπου προϊόντος που ζήτησαν οι παραγωγοί της Ένωσης που συμμετείχαν στο δείγμα από μη συνδεδεμένους πελάτες στην αγορά της Ένωσης, προσαρμοσμένες στις τιμές «εκ του εργοστασίου», με τις αντίστοιχες σταθμισμένες μέσες τιμές εισαγωγής από την Ινδία στον πρώτο ανεξάρτητο πελάτη στην αγορά της Ένωσης, που καθορίστηκαν σε επίπεδο CIF, κατάλληλα προσαρμοσμένο για να ληφθούν υπόψη οι υφιστάμενοι δασμοί και τα έξοδα μετά την εισαγωγή.

               (67)

               Η σύγκριση των τιμών πραγματοποιήθηκε ανά τύπο προϊόντος για συναλλαγές στο ίδιο επίπεδο εμπορίου, μετά από αναπροσαρμογή όπου χρειάστηκε, και αφού αφαιρέθηκαν οι μειώσεις και οι εκπτώσεις. Το αποτέλεσμα της σύγκρισης, όταν εκφράζεται σε ποσοστό του κύκλου εργασιών των παραγωγών της Ένωσης που συμμετείχαν στο δείγμα κατά την ΠΕ, έδειξε ότι εφαρμόστηκε υποτιμολόγηση σε ποσοστά που κυμαίνονται μεταξύ του 3 % και του 13 %. Πρέπει να επισημανθεί ότι από την άποψη αυτή ο ινδός παραγωγός – εξαγωγέας που δεν διαπιστώθηκε ότι εφάρμοζε πρακτικές ντάμπινγκ εμφάνιζε το υψηλότερο περιθώριο πωλήσεων σε τιμές χαμηλότερες από αυτές της Ένωσης.

         5.5.   Οικονομική κατάσταση του κλάδου παραγωγής της Ένωσης

               (68)

               Σύμφωνα με το άρθρο 3 παράγραφος 5 του βασικού κανονισμού, η εξέταση του αντικτύπου που είχαν στον κλάδο παραγωγής της Ένωσης οι εισαγωγές που αποτελούν αντικείμενο ντάμπινγκ περιελάμβανε αξιολόγηση όλων των οικονομικών δεικτών που είχαν καταρτιστεί για τον κλάδο παραγωγής της Ένωσης κατά την περίοδο ανάλυσης.

         5.5.1.   Παραγωγική ικανότητα, παραγωγή και χρησιμοποίηση της παραγωγικής ικανότητας

      Πίνακας 4

               2008

               2009

               2010

               ΠΕ

               Όγκος παραγωγής (τόνοι)

               69 514

               56 396

               62 213

               51 800

               Δείκτης (2008 = 100)

               100

               81

               89

               75

               Παραγωγική ικανότητα (τόνοι)

               140 743

               127 200

               128 796

               111 455

               Δείκτης (2008 = 100)

               100

               90

               92

               79

               Χρησιμοποίηση της παραγωγικής ικανότητας

               49 %

               44 %

               48 %

               46 %

               Δείκτης (2008 = 100)

               100

               90

               98

               94

                  Πηγή: Συνολικός κλάδος παραγωγής της Ένωσης

               (69)

               Από τον ανωτέρω πίνακα συνάγεται ότι η παραγωγή μειώθηκε σημαντικά κατά 25 % κατά την υπό εξέταση περίοδο. Ακολουθώντας τη μείωση της ζήτησης, η παραγωγή μειώθηκε κατακόρυφα κατά 19 % το 2009, ενώ, στη συνέχεια, ανέκτησε περίπου 10 % κατά το 2010. Κατά την ΠΕ, αν και η κατανάλωση της Ένωσης αυξήθηκε κατά 7 %, η παραγωγή της Ένωσης μειώθηκε και πάλι κατά 17 % σε σύγκριση με το προηγούμενο έτος.

               (70)

               Η παραγωγική ικανότητα του κλάδου παραγωγής της Ένωσης μειώθηκε κατά περίπου 21 % κατά την υπό εξέταση περίοδο. Η χρήση παραγωγικής ικανότητας μειώθηκε επίσης κατά την υπό εξέταση περίοδο και παρέμεινε σταθερά κάτω του 50 %.

         5.5.2.   Όγκος πωλήσεων και μερίδιο αγοράς

      Πίνακας 5

               2008

               2009

               2010

               ΠΕ

               Όγκος πωλήσεων (σε τόνους)

               56 042

               44 627

               45 976

               48 129

               Δείκτης (2008 = 100)

               100

               80

               82

               86

               Μερίδιο αγοράς

               46,5 %

               44,1 %

               37,6 %

               36,6 %

               Δείκτης (2008 = 100)

               100

               95

               81

               79

                  Πηγή: Συνολικός κλάδος παραγωγής της Ένωσης

               (71)

               Στο πλαίσιο της αύξησης της κατανάλωσης (+ 9 %), ο όγκος των πωλήσεων ομοειδούς προϊόντος κατά την πώληση στον πρώτο ανεξάρτητο πελάτη της Ένωσης μειώθηκε κατά 14 % κατά την εξεταζόμενη περίοδο. Κατά συνέπεια, το μερίδιο της αγοράς μειώθηκε από 46,5 % το 2008 σε 36,6 % κατά την ΠΕ. Ύστερα από δραστική μείωση το 2009 (– 20 %), ο όγκος των πωλήσεων ανέκαμψε ελαφρά το 2009 και την ΠΕ.

         5.5.3.   Μεγέθυνση

               (72)

               Η κατανάλωση της Ένωσης αυξήθηκε κατά 9 % μεταξύ του 2008 και της ΠΕ. Ωστόσο, ο όγκος πωλήσεων και το μερίδιο αγοράς του ενωσιακού κλάδου παραγωγής κατά την ίδια περίοδο μειώθηκε, κατά 14 % και κατά 21 % αντιστοίχως. Την ίδια στιγμή οι εισαγωγές από την Ινδία αυξήθηκαν σημαντικά κατά 65 %.

         5.5.4.   Απασχόληση

      Πίνακας 6

               2008

               2009

               2010

               ΠΕ

               Αριθμός απασχολουμένων

               1 007

               863

               821

               761

               Δείκτης (2008 = 100)

               100

               86

               82

               76

               Παραγωγικότητα (μονάδα/απασχολούμενο)
               Δείκτης (2008 = 100)

               100

               95

               110

               99

                  Πηγή: Συνολικός κλάδος παραγωγής της Ένωσης

               (73)

               Λόγω του περιορισμού των δραστηριοτήτων του κλάδου παραγωγής της Ένωσης, ο αριθμός των εργαζομένων μειώθηκε αναλόγως, κατά 24 %, κατά τη διάρκεια της υπό εξέταση περιόδου. Μεταξύ 2008 και ΠΕ το κόστος εργασίας ανά εργαζόμενο αυξήθηκε 6 %.

               (74)

               Η παραγωγικότητα του εργατικού δυναμικού του κλάδου παραγωγής της Ένωσης, εκφραζόμενη ως όγκος παραγωγής (τόνοι) ανά απασχολούμενο ετησίως, μειώθηκε ελαφρά κατά 1 % κατά την εξεταζόμενη περίοδο. Άγγιξε το χαμηλότερο επίπεδό του το 2009, ύστερα από το οποίο άρχισε να ανακάμπτει κατά την ΠΕ.

         5.5.5.   Μέση τιμή ανά μονάδα στην Ένωση

      Πίνακας 7

               2008

               2009

               2010

               ΠΕ

               Τιμή μονάδας στην ΕΕ προς μη συνδεδεμένους καταναλωτές (ευρώ ανά τόνο)

               4 336

               2 792

               3 914

               4 244

               Δείκτης (2008 = 100)

               100

               64

               90

               98

                  Πηγή: Απαντήσεις που έδωσαν στο ερωτηματολόγιο οι παραγωγοί που συμμετείχαν στο δείγμα

               (75)

               Οι μέσες τιμές εισαγωγής μειώθηκαν κατά 2 % κατά την υπό εξέταση περίοδο. Το 2009 ο ενωσιακός κλάδος παραγωγής υποχρεώθηκε να μειώσεις τις τιμές πώλησής του κατά 36 % στο πλαίσιο της οικονομικής ύφεσης και της κατακόρυφης μείωσης των τιμών των εισαγωγών από την Ινδία (– 21 %). Κατά το 2010 και την ΠΕ οι τιμές πώλησης του ενωσιακού κλάδου παραγωγής άρχισαν και πάλι να ανακάμπτουν.

               (76)

               Η έρευνα έδειξε ότι η μείωση των τιμών πώλησης το 2009 αντανακλούσε τη μείωση των δαπανών κατά 18 % σε σύγκριση με τα επίπεδα του 2008. Η μείωση των δαπανών οφειλόταν κυρίως στη μείωση των τιμών των πρώτων υλών, ιδιαίτερα του νικελίου, το οποίο παρουσιάζει μια ασταθή πορεία ως προς την τιμή. Ωστόσο, ο ενωσιακός κλάδους παραγωγής υποχρεώθηκε να μειώσει τις τιμές πώλησής του περισσότερο από τη μείωση των δαπανών, εξαιτίας της επέκτασης των χαμηλής τιμής εισαγωγών από την Ινδία το 2009.

         5.5.6.   Αποδοτικότητα, ταμειακή ροή, επενδύσεις, απόδοση επενδύσεων και ικανότητα άντλησης κεφαλαίων

      Πίνακας 8

               2008

               2009

               2010

               ΠΕ

               Αποδοτικότητα των πωλήσεων της ΕΕ (% των καθαρών πωλήσεων)
               Δείκτης (2008 = 100)

               – 100

               – 442

               –74

               –24

               Ταμειακές ροές
               Δείκτης (2008 = 100)

               – 100

               –1 827

               –40

               – 171

               Επενδύσεις (ευρώ)
               Δείκτης (2008 = 100)

               100

               29

               59

               6

               Απόδοση των επενδύσεων
               Δείκτης (2008 = 100)

               – 100

               – 284

               –59

               –28

                  Πηγή: Απαντήσεις που έδωσαν στο ερωτηματολόγιο οι παραγωγοί της ΕΕ που συμμετείχαν στο δείγμα

               (77)

               Η έρευνα έδειξε ότι, ακόμα και αν η μείωση στις τιμές πώλησης αντανακλά μερικώς τη μείωση των δαπανών, η τιμή του ενωσιακού κλάδου παραγωγής υπέστη πιέσεις από τις εισαγωγές SSF από την Ινδία. Η κερδοφορία του ενωσιακού κλάδου παραγωγής ήταν αρνητική από την αρχή της υπό εξέτασης περιόδου. Ωστόσο, ο ενωσιακός κλάδος παραγωγής υποχρεώθηκε να μειώσει τις τιμές πώλησής του περισσότερο από τη μείωση των δαπανών, εξαιτίας της επέκτασης των χαμηλής τιμής εισαγωγών από την Ινδία το 2009. Αυτό οδήγησε σε σημαντική επιδείνωση της κερδοφορίας το εν λόγω έτος. Ωστόσο, το 2010 και την ΠΕ η κερδοφορία μειώθηκε αλλά παρέμεινε αρνητική.

               (78)

               Η ταμειακή ροή, που είναι η ικανότητα του κλάδου να αυτοχρηματοδοτείτο τις δραστηριότητες του, ακλούθησε ανάλογη τάση με την κερδοφορία. Άγγιξε το κατώτατο επίπεδο της το 2009 και, στη συνέχεια, εμφάνισε ανοδική τάση και έγινε θετικό κατά την ΠΕ.

               (79)

               Ύστερα από τις επενδύσεις που πραγματοποιήθηκαν στην παραγωγή SSF, οι επενδύσεις μειώθηκαν κατά περίπου 94 % κατά την εξεταζόμενη περίοδο. Η απόδοση των επενδύσεων επέδειξε ανάλογη αρνητική εξέλιξη με τα αρνητικά αποτελέσματα που εμφάνισε ο κλάδος παραγωγής της Ένωσης κατά την εξεταζόμενη περίοδο και παρέμεινε πάντα αρνητική.

               (80)

               Η εξέλιξη της κερδοφορίας, η ταμειακή ροή και το χαμηλό επίπεδο επενδύσεων δείχνει ότι οι παραγωγοί της ΕΕ που συμμετείχαν στο δείγμα αντιμετώπισαν δυσκολίες στην άντληση κεφαλαίων.

         5.5.7.   Αποθέματα

      Πίνακας 9

               2008

               2009

               2010

               ΠΕ

               Τελικό απόθεμα του κλάδου παραγωγής της Ένωσης

                  Ένωσης (2008 = 100)

               100

               92

               100

               103

                  Πηγή: Απαντήσεις που έδωσαν στο ερωτηματολόγιο οι παραγωγοί της ΕΕ που συμμετείχαν στο δείγμα

               (81)

               Το επίπεδο των αποθεμάτων του κλάδου παραγωγής της Ένωσης που συμμετείχε στο δείγμα αυξήθηκε κατά 3 % κατά την υπό εξέταση περίοδο. Το 2009 το επίπεδο του τελικού αποθέματος μειώθηκε κατά 8 %· στη συνέχεια το 2010 και την ΠΕ αυξήθηκε κατά 8 % και 3 % αντιστοίχως.

         5.5.8.   Μέγεθος του πραγματικού περιθωρίου ντάμπινγκ και ανάκαμψη από τις επιπτώσεις προηγούμενων πρακτικών ντάμπινγκ

               (82)

               Υπενθυμίζεται ότι ο μεγαλύτερος παραγωγός-εξαγωγέας της Ινδία ο οποίος αντιπροσωπεύει το 87 % των ινδικών εξαγωγών στην Ένωση κατά την ΠΕ διαπιστώθηκε ότι δεν εφαρμόζει πρακτικές ντάμπινγκ, Κατά συνέπεια, οι εισαγωγές που αποτέλεσαν αντικείμενο ντάμπινγκ αντιστοιχούσαν στο 13 % του συνολικού όγκου SSF που εξήχθησαν από την Ινδία στην Ένωση. Δεδομένων του όγκου, του μεριδίου αγοράς και των τιμών των εισαγωγών από την Ινδία που αποτέλεσαν αντικείμενο ντάμπινγκ, δεν μπορεί να θεωρηθεί αμελητέος ο αντίκτυπος των πραγματικών περιθωρίων ντάμπινγκ στον κλάδο παραγωγής της Ένωσης.

         5.6.   Συμπέρασμα σχετικά με τη ζημία

               (83)

               Η έρευνα έδειξε ότι οι περισσότεροι δείκτες ζημίας, όπως ο όγκος παραγωγής (– 25 %), η χρησιμοποίηση της παραγωγικής ικανότητας (– 6 %), ο όγκος πωλήσεων (– 14 %), το μερίδιο αγοράς (– 21 %) και η απασχόληση (– 24 %), επιδεινώθηκαν κατά την υπό εξέταση περίοδο. Στο πλαίσιο της αυξανόμενη κατανάλωσης, τόσο ο όγκος των πωλήσεων όσο και το μερίδιο αγοράς μειώθηκαν. Ο όγκος των πωλήσεων ανακτήθηκε ελαφρώς το 2010 και την ΠΕ σε σύγκριση με το 2009· Ωστόσο, ο κλάδος παραγωγής της Ένωσης δεν ήταν σε θέση να ανακτήσει το απολεσθέν μερίδιο της αγοράς εξαιτίας της επέκτασης των εισαγωγών από την Ινδία που αυξήθηκαν σταθερά κατά την εξεταζόμενη περίοδο, σε τιμές σταθερά χαμηλότερες από αυτές του κλάδου παραγωγής της Ένωσης.

               (84)

               Επιπλέον, οι δείκτες ζημίας που σχετίζονται με την οικονομική απόδοση του κλάδου παραγωγής της Ένωσης, όπως οι ταμειακές ροές και η κερδοφορία, επηρεάστηκαν σοβαρά. Αυτό σημαίνει ότι μειώθηκε επίσης η ικανότητα άντλησης κεφαλαίου του ενωσιακού κλάδου παραγωγής.

               (85)

               Δεδομένων των ανωτέρω, συμπεραίνεται ότι ο κλάδος παραγωγής της Ένωσης υπέστη σοβαρή ζημία κατά την έννοια του άρθρου 3 παράγραφος 5 του βασικού κανονισμού.

         6.   ΑΙΤΙΩΔΗΣ ΣΥΝΑΦΕΙΑ

   6.1.   Εισαγωγή

               (86)

               Σύμφωνα με το άρθρο 3 παράγραφοι 6 και 7 του βασικού κανονισμού, εξετάστηκε εάν οι εισαγωγές από την Ινδία που αποτελούν αντικείμενο ντάμπινγκ έχουν προκαλέσει τέτοια ζημία στον ενωσιακό κλάδο παραγωγής ώστε να μπορεί να θεωρηθεί σημαντική ζημία. Εξετάστηκαν επίσης άλλοι γνωστοί παράγοντες, πλην των εισαγωγών σε τιμές ντάμπινγκ, οι οποίοι θα μπορούσαν κατά το ίδιο χρονικό διάστημα να είχαν προκαλέσει ζημία στον κλάδο παραγωγής της Ένωσης, ούτως ώστε η ενδεχομένως προκληθείσα ζημία από τους εν λόγω λοιπούς παράγοντες να μην αποδοθεί στις εισαγωγές που αποτέλεσαν αντικείμενο ντάμπινγκ.

               (87)

               Υπενθυμίζεται ότι ο μεγαλύτερος παραγωγός-εξαγωγέας της Ινδίας ο οποίος αναφέρεται στις αιτιολογικές σκέψεις 3.4.1 and (41) και αντιπροσωπεύει το 87 % των ινδικών εξαγωγών στην Ένωση κατά την ΠΕ διαπιστώθηκε ότι δεν εφαρμόζει πρακτικές ντάμπινγκ, Συνεπώς, μόλις το 13 % των εξαγωγών του υπό εξέταση προϊόντος από την Ινδία προς την Ένωση κατά την ΠΕ έγιναν σε τιμές ντάμπινγκ. Οι εν λόγω εισαγωγές που αποτέλεσαν αντικείμενο ντάμπινγκ ανήλθαν 2 % κατά την ΠΕ.

         6.2.   Οι συνέπειες των εισαγωγών που αποτελούν αντικείμενο ντάμπινγκ

               (88)

               Η έρευνα έδειξε ότι η κατανάλωση της Ένωσης αυξήθηκε κατά 9 % κατά την υπό εξέταση περίοδο, ενώ ο όγκος πωλήσεων του κλάδου παραγωγής της Ένωσης αυξήθηκε κατά 14 % και το μερίδιο αγοράς μειώθηκε κατά 21 %.

               (89)

               Όσον αφορά τις τιμές, οι μέσες εισαγωγικές τιμές των εισαγωγών που αποτέλεσαν αντικείμενο ντάμπινγκ διαπιστώθηκε ότι ήταν μικρότερες από τις μέσες τιμές πώλησης του κλάδου παραγωγής της Ένωσης στην αγορά της Ένωσης. Ωστόσο, ήταν περίπου στο 12 % υψηλότερες από τις τιμές της ινδικής εταιρείας που είχε διαπιστωθεί ότι δεν εφάρμοζε πρακτικές ντάμπινγκ.

               (90)

               Με βάση τα παραπάνω, κρίνεται ότι ο περιορισμένος όγκος των εισαγωγών που αποτέλεσαν αντικείμενο ντάμπινγκ από την Ινδία, ο οποίος είχε τιμές υψηλότερες από τις εισαγωγές που δεν αποτέλεσαν αντικείμενο ντάμπινγκ, μπορεί να διαδραμάτισε έναν πολύ περιορισμένο, ή και μηδαμινό, ρόλο, στην επιδείνωση της κατάστασης του κλάδου παραγωγής της Ένωσης.

         6.3.   Οι επιπτώσεις από άλλους παράγοντες

   6.3.1.   Εισαγωγές από την Ινδία που δεν αποτελούν αντικείμενο ντάμπινγκ

               (91)

               Ο συνολικός όγκος των εισαγωγών από την Ινδία αυξήθηκε εντυπωσιακά κατά 65 % κατά την εξεταζόμενη περίοδο, με αύξηση του μεριδίου αγοράς από 12,1 % σε 18,3 %. Ωστόσο, όπως εξηγείται ανωτέρω, οι εισαγωγές που δεν αποτέλεσαν αντικείμενο ντάμπινγκ αντιπροσώπευσαν το 87 % του συνολικού όγκου εξαγωγών της Ινδίας κατά την ΠΕ, ποσοστό που αντιστοιχεί σε μερίδιο αγοράς 15 % κατά την ΠΕ, σε αντίθεση με μερίδιο αγοράς 2 % που αντιπροσωπεύουν οι εισαγωγές που αποτελούν αντικείμενο ντάμπινγκ από την Ινδία για την ίδια περίοδο.

               (92)

               Οι τιμές των εισαγωγών από την Ινδία μειώθηκαν συνολικά κατά 9 % στην εξεταζόμενη περίοδο, παραμένοντας πάντοτε χαμηλότερες από τις τιμές εισαγωγής από τον υπόλοιπο κόσμο και τις τιμές πώλησης του κλάδου παραγωγής της Ένωσης. Είναι, ωστόσο, αξιοσημείωτο ότι, όπως εξηγείται στην αιτιολογική σκέψη (88), οι μέσες τιμές των εισαγωγών που δεν αποτέλεσαν αντικείμενο ντάμπινγκ διαπιστώθηκε ότι είναι χαμηλότερες από τις τιμές του ενωσιακού κλάδου παραγωγής περισσότερο από τις τιμές των εισαγωγών που αποτέλεσαν αντικείμενο ντάμπινγκ.

         6.3.2.   Εισαγωγές από άλλες τρίτες χώρες

      Πίνακας 10

               2008

               2009

               2010

               ΠΕ

               Όγκος εισαγωγών από άλλες τρίτες χώρες σε τόνους

               50 010

               37 633

               54 454

               59 255

               Δείκτης (2008 = 100)

               100

               75

               109

               118

               Μερίδιο αγοράς των εισαγωγών από άλλες τρίτες χώρες

               41,5 %

               37,2 %

               44,5 %

               45,1 %

               Δείκτης (2008 = 100)

               100

               90

               107

               109

               Μέση τιμή εισαγωγών από άλλες τρίτες χώρες σε ευρώ/τόνο

               5 380

               5 236

               5 094

               5 234

               Δείκτης (2008 = 100)

               100

               97

               95

               97

               Όγκος των εισαγωγών από τη Μαλαισία (τόνοι)

               13 712

               9 810

               9 611

               9 966

               Μερίδιο αγοράς εισαγωγών από τη Μαλαισία

               11,4 %

               9,7 %

               7,9 %

               7,6 %

               Μέση τιμή εισαγωγών από τη Μαλαισία σε ευρώ/τόνο

               4 203

               2 963

               3 324

               3 633

               Όγκος εισαγωγών από τις Φιλιππίνες (τόνοι)

               7 046

               5 406

               15 576

               18 149

               Μερίδιο αγοράς εισαγωγών από τις Φιλιππίνες

               5,8 %

               5,3 %

               12,7 %

               13,8 %

               Μέση τιμή εισαγωγών από τις Φιλιππίνες σε ευρώ/τόνο

               4 645

               3 474

               3 714

               3 912

               Όγκος των εισαγωγών από τη Λαϊκή Δημοκρατία της Κίνας (τόνοι)

               2 332

               2 452

               3 217

               3 288

               Μερίδιο αγοράς των εισαγωγών από τη Λαϊκή Δημοκρατία της Κίνας

               1,9 %

               2,4 %

               2,6 %

               2,5 %

               Μέση τιμή των εισαγωγών από τη Λαϊκή Δημοκρατία της Κίνας σε ευρώ/τόνοι

               4 004

               4 561

               5 272

               5 648

               Όγκος εισαγωγών από την Ταιβάν (τόνοι)

               4 304

               3 703

               6 451

               6 640

               Μερίδιο αγοράς εισαγωγών από την Ταϊβάν

               3,6 %

               3,7 %

               5,3 %

               5,1 %

               Μέση τιμή εισαγωγών από την Ταϊβάν σε ευρώ/τόνο

               5 092

               4 719

               4 755

               4 943

                  Πηγή: Eurostat.

               (93)

               Βάσει στοιχείων της Eurostat, ο όγκος των εισαγωγών στην Ένωση SSF καταγωγής άλλης τρίτης χώρας αυξήθηκε κατά 18 % την εξεταζόμενη περίοδο. Παράλληλα, οι μέσες τιμές εισαγωγών μειώθηκαν κατά περίπου 3 % κατά την εξεταζόμενη περίοδο και το μερίδιο αγοράς τους αυξήθηκε κατά 9 %.

               (94)

               Εφαρμόζονται μέτρα αντιντάμπινγκ για τις εισαγωγές SSF από τη Λαϊκή Δημοκρατία της Κίνας και την Ταϊβάν από τις 19 Νοεμβρίου 2005. Παρά τα μέτρα, οι εισαγωγές από τις δύο αυτές χώρες αυξήθηκαν σημαντικά κατά την εξεταζόμενη περίοδο, μολονότι τα μερίδια αγοράς παρέμειναν μάλλον μέτρια, στο 25 % και στο 5 % αντιστοίχως κατά την ΠΕ. Άλλες βασικές πηγές εισαγωγών είναι οι Φιλιππίνες και η Μαλαισία. Οι εισαγωγές, ιδιαίτερα από τις Φιλιππίνες, αυξήθηκαν σημαντικά κατά την εξεταζόμενη περίοδο, αυξάνοντας το μερίδιο αγοράς τους από 5,8 % το 2008 στο 13,8 % κατά την ΠΕ.

               (95)

               Όσον αφορά τη Μαλαισία, παρατηρήθηκε μια πτωτική τάση κατά την εξεταζόμενη περίοδο, ωστόσο, οι εισαγωγές είχαν ακόμα μερίδιο αγοράς ίσο με 7,6 % κατά την ΠΕ. Ο όγκος των εισαγωγών από τις Φιλιππίνες αυξήθηκε σημαντικά κατά την εξεταζόμενη περίοδο. Ωστόσο, όπως προέκυψε από την έρευνα, η μέση τιμή εισαγωγής από τις Φιλιππίνες ήταν πολύ υψηλότερη, συγκεκριμένα κατά 20 %, από τη μέση τιμή των ινδικών SSF.

               (96)

               Όσον αφορά τις τιμές εισαγωγών, οι συνολικές μέσες τιμές εισαγωγών από άλλες τρίτες χώρες παρέμειναν σταθερές κατά την εξεταζόμενη περίοδο και ήταν πάντοτε ανώτερες από τις μέσες τιμές πώλησης του κλάδου παραγωγής της Ένωσης και τις μέσες τιμές εισαγωγών από την Ινδία.

               (97)

               Με βάση τα ανωτέρω, συνάχθηκε το συμπέρασμα ότι οι εισαγωγές από άλλες τρίτες χώρες δεν προκάλεσαν τη σοβαρή ζημία που υπέστη ο κλάδος παραγωγής της Ένωσης.

         6.3.3.   Οικονομική κρίση

               (98)

               Η οικονομική κρίση εξηγεί εν μέρει την συρρίκνωση της κατανάλωσης στην Ένωση το 2009. Ωστόσο, είναι αξιοσημείωτο ότι παρά τη μείωση κατά 16 % της κατανάλωσης το 2009, ο όγκος των ινδικών εισαγωγών αυξήθηκε κατά 30 %.

               (99)

               Το 2010 και κατά την ΠΕ η κατανάλωση της Ένωσης αυξήθηκε ακολουθώντας τη γενική οικονομική ανάκαμψη. Ωστόσο, ο όγκος των πωλήσεων του ενωσιακού κλάδου παραγωγής αυξήθηκε μόνο ελαφρώς κατά 3 % το 2010 και κατά 4,7 % κατά την ΠΕ. Αυτό αντιστοιχεί σε ετήσια αύξηση των ινδικών εισαγωγών κατά 16 % και 10 % αντιστοίχως.

               (100)

               Υπό κανονικές οικονομικές συνθήκες και εν τη απουσία ισχυρής πίεσης επί των τιμών και αύξησης των εισαγωγών από την Ινδία, ο κλάδος παραγωγής της Ένωσης μπορεί να είχε κάποια δυσκολία να αντεπεξέλθει στη μείωση της κατανάλωσης και την αύξηση του σταθερού κόστους παραγωγής ανά μονάδα λόγω της μειωμένης χρησιμοποίησης. Ωστόσο, οι ινδικές εισαγωγές σε χαμηλές τιμές, οι περισσότερες από τις οποίες διαπιστώθηκε ότι δεν αποτελούσαν αντικείμενο ντάμπινγκ, ενίσχυαν το αποτέλεσμα της οικονομικής ύφεσης και, μάλιστα, κατά την περίοδο της γενικής οικονομικής ανάκαμψης, ο κλάδος παραγωγής της Ένωσης δεν ήταν σε θέση να ανακάμψει και να ανακτήσει το μερίδιο αγοράς που έχασε από τις ινδικές εισαγωγές.

               (101)

               Συνεπώς, αν και η οικονομική κρίση του 2008-2009 μπορεί να έχει συμβάλει στην κακή επίδοση του κλάδου παραγωγής της Ένωσης, δεν μπορεί να θεωρηθεί ότι υπήρξε ουσιαστικός αντίκτυπος στη ζημιογόνο κατάσταση του κλάδου.

         6.3.4.   Εξαγωγική επίδοση του ενωσιακού κλάδου παραγωγής που συμμετέχει στο δείγμα

      Πίνακας 12

               2008

               2009

               2010

               ΠΕ

               Εξαγωγές σε τόνους

               967

               689

               933

               884

               Δείκτης (2008 = 100)

               100

               71

               97

               91

               Τιμή πώλησης μονάδας σε ευρώ

               4 770

               3 060

               4 020

               4 313

               Δείκτης (2008 = 100)

               100

               64

               84

               90

                  Πηγή: Απαντήσεις που έδωσαν στο ερωτηματολόγιο οι παραγωγοί της ΕΕ που συμμετείχαν στο δείγμα

               (102)

               Κατά την εξεταζόμενη περίοδο ο όγκος των εξαγωγικών πωλήσεων του ενωσιακού κλάδου παραγωγής που συμμετείχε στο δείγμα μειώθηκε κατά 9 % και οι μέσες τιμές εξαγωγής κατά 10 %. Ενώ δεν είναι δυνατόν να αποκλειστεί ότι η αρνητική τάση στην εξαγωγική επίδοση μπορεί να είχε ένα περαιτέρω αρνητικό αντίκτυπο στον κλάδο παραγωγής της Ένωσης, θεωρείται ότι, δεδομένου του χαμηλού όγκου των εξαγωγών σε σχέση με τις πωλήσεις στην αγορά της Ένωσης, ο αντίκτυπος αυτός δεν ήταν ουσιαστικός όσον αφορά τη ζημιά που διαπιστώθηκε.

         6.4.   Συμπέρασμα για την αιτιώδη συνάφεια

               (103)

               Η ανωτέρω ανάλυση απέδειξε την ύπαρξη ουσιαστικής αύξησης κατά την εξεταζόμενη περίοδο του όγκου και του μεριδίου αγοράς των εισαγωγών σε χαμηλές τιμές καταγωγής Ινδίας. Διαπιστώθηκε επίσης ότι οι εισαγωγές αυτές γίνονταν σε τιμές σταθερά χαμηλότερες των τιμών που εφάρμοζε ο κλάδος παραγωγής της Ένωσης στην ενωσιακή αγορά.

               (104)

               Ωστόσο, δεδομένου ότι, όπως διαπιστώθηκε, ο μεγαλύτερος ινδός παραγωγός-εξαγωγέας, ο οποίος αντιπροσώπευε το 87 % των ινδικών εξαγωγών στην Ένωσης κατά την ΠΕ δεν εξήγε SSF στην Ένωση σε τιμές ντάμπινγκ, θεωρείται ότι δεν είναι δυνατόν να θεμελιωθεί επαρκώς μια αιτιώδης συνάφεια μεταξύ των εισαγωγών που αποτέλεσαν αντικείμενο ντάμπινγκ, και αντιστοιχούν μόλις στο 13 % της συνολικής ποσότητας που εξήχθη από την Ινδία, και τη ζημία που υπέστη ο κλάδος παραγωγής της Ένωσης. Πράγματι, δεν είναι δυνατόν να υποστηριχθεί ότι οι εξαγωγές της Ινδίας που αποτέλεσαν αντικείμενο ντάμπινγκ, δεδομένου του περιορισμένου όγκου τους και του πολύ περιορισμένου μεριδίου αγοράς (2 %) και δεδομένου ότι οι τιμές τους ήταν κατά μέσο όρο 12 % υψηλότερες από τις εισαγωγές που δεν αποτέλεσαν αντικείμενο ντάμπινγκ, θα μπορούσαν να προκαλέσουν τη ζημιά που υπέστη ο κλάδος παραγωγής της Ένωσης.

               (105)

               Η ανάλυση των άλλων γνωστών παραγόντων, οι οποίοι θα μπορούσαν να έχουν προκαλέσει τη ζημία του κλάδου παραγωγής της Ένωσης, συμπεριλαμβανομένων των εισαγωγών που αποτέλεσαν αντικείμενο ντάμπινγκ, των εισαγωγών από άλλες τρεις χώρες, της οικονομικής κρίσης και της εξαγωγικής επίδοσης του κλάδου παραγωγής που δεν συμμετείχε στο δείγμα έδειξε ότι η ζημία που υπέστη ο κλάδος παραγωγής της Ένωσης φαίνεται ότι οφείλεται στον αντίκτυπο των εισαγωγών που δεν αποτελούν αντικείμενο ντάμπινγκ από την Ινδία που αντιστοιχούν στο 87 % του συνόλου των ινδικών εισαγωγών στην Ένωση κατά την ΠΕ και οι οποίες έγιναν σε πολύ χαμηλότερες τιμές από τις εισαγωγές που αποτέλεσαν αντικείμενο ντάμπινγκ.

         7.   ΠΕΡΑΤΩΣΗ ΤΗΣ ΔΙΑΔΙΚΑΣΙΑΣ ΑΝΤΙΝΤΑΜΠΙΝΓΚ

               (106)

               Δεδομένου ότι δεν υπάρχει μια ουσιαστική ουσιώδης σχέση μεταξύ των εισαγωγών που αποτέλεσαν αντικείμενο ντάμπινγκ και της ζημίας που υπέστη ο κλάδος παραγωγής της Ένωσης, θεωρείται ότι τα μέτρα αντιντάμπινγκ είναι περιττά και, συνεπώς, η παρούσα διαδικασία αντιντόπινγκ πρέπει να τερματιστεί σύμφωνα με το άρθρο 9 παράγραφος 2 του βασικού κανονισμού.

               (107)

               Ο καταγγέλων και τα άλλα ενδιαφερόμενα μέρη ενημερώθηκαν σχετικά και τους δόθηκε η ευκαιρία να διατυπώσουν τις παρατηρήσεις τους. Οι παρατηρήσεις που ελήφθησαν δεν μεταβάλλουν το συμπέρασμα ότι η παρούσα διαδικασία αντιντάμπινγκ πρέπει να τερματιστεί.

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η διαδικασία αντιντάμπινγκ όσον αφορά τις εισαγωγές συνδετήρων και μερών αυτών από ανοξείδωτο χάλυβα καταγωγής Ινδίας, οι οποίες επί του παρόντος υπάγονται στους κωδικούς ΣΟ 7318 12 10, 7318 14 10, 7318 15 30, 7318 15 51, 7318 15 61 και 7318 15 70, περατώνεται με την παρούσα απόφαση.
   Άρθρο 2
   Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Βρυξέλλες, 22 Μαρτίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 343, της 22.12.2009, σ. 51.

      (2)  ΕΕ C 142 της 13.5.2011, σ. 30

      (3)  ΕΕ C 142 της 13.5.2011, σ. 36

      (4)  ΕΕ L 5 της 7.1.2012, σ. 1.


Avis juridique important

|

31992D0494

92/494/ΕΟΚ: Απόφαση της Επιτροπής της 12ης Οκτωβρίου 1992 περί αποδοχής ανάληψης υποχρέωσης σχετικά με τη διαδικασία αντιντάμπινγκ όσον αφορά τις εισαγωγές ορισμένων τύπων ηλεκτρονικών μικροκυκλωμάτων γνωστών ως DRAM (δυναμικές μνήμες τυχαίας προσπέλασης), καταγωγής Ιαπωνίας και περί περατώσεως της έρευνας όσον αφορά τον ενδιαφερόμενο παραγωγό

Επίσημη Εφημερίδα αριθ. L 299 της 15/10/1992 σ. 0043 - 0044

ΑΠΟΦΑΣΗ ΤΗΣ ΕΠΙΤΡΟΠΗΣ  της 12ης Οκτωβρίου 1992  περί αποδοχής ανάληψης υποχρέωσης σχετικά με τη διαδικασία αντιντάμπινγκ όσον αφορά τις εισαγωγές ορισμένων τύπων ηλεκτρονικών μικροκυκλωμάτων γνωστών ως DRAM (δυναμικές μνήμες τυχαίας προσπέλασης)  καταγωγής Ιαπωνίας και περί περατώσεως της έρευνας όσον αφορά τον ενδιαφερόμενο παραγωγό  (92/494/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 10,  Μετά από διαβουλεύσεις στο πλαίσιο της συμβουλευτικής επιτροπής, όπως προβλέπεται από τον προαναφερόμενο κανονισμό,  Εκτιμώντας ότι:  Ι. ΠΡΟΗΓΟΥΜΕΝΗ ΔΙΑΔΙΚΑΣΙΑ  (1) Η Επιτροπή, με τον κανονισμό (ΕΟΚ) αριθ. 165/90 (2), απεδέχθη αναλήψεις υποχρεώσεων που προτάθηκαν εκ μέρους ορισμένων παραγωγών εταιρειών σχετικά με τη διαδικασία αντιντάμπινγκ όσον αφορά τις εισαγωγές ορισμένων τύπων ηλεκτρονικών μικροκυκλωμάτων  γνωστών ως DRAM (δυναμικές μνήμες τυχαίας προσπέλασης) καταγωγής Ιαπωνίας. Στη συνέχεια, το Συμβούλιο, με τον κανονισμό (ΕΟΚ) αριθ. 2112/90 (3), όπως τροποποιήθηκε από τον κανονισμό (ΕΟΚ) αριθ. 3049/90 (4), επέβαλε οριστικό δασμό αντιντάμπινγκ στις  εισαγωγές του εν λόγω προϊόντος.  (2) Οι αναλήψεις υποχρεώσεων που προτάθηκαν εκ μέρους των ενδιαφερομένων παραγωγών εταιρειών και έγιναν δεκτές από την Επιτροπή έχουν σαν αποτέλεσμα να διασφαλίζεται ότι οι τιμές πώλησης που προσφέρουν οι εν λόγω παραγωγοί DRAM στην Κοινότητα δεν  πέφτουν κάτω από ορισμένο επίπεδο τιμής αναφοράς, το οποίο θεωρείται κατάλληλο, ώστε να αναιρείται σε ικανοποιητικό βαθμό η σημαντική ζημία που υφίστανται οι καταγγέλλουσες εταιρείες. Οι τιμές αναφοράς αναπροσαρμόζονται ανά τρίμηνο με βάση έναν τύπο που  περιέχεται στις αναλήψεις υποχρεώσεων και το κόστος παραγωγής που ισχύει για όλες τις παραγωγούς εταιρείες των οποίων έχουν γίνει δεκτές αναλήψεις υποχρεώσεων.  ΙΙ. ΠΡΟΪΟΝ  (3) Τα εξεταζόμενα προϊόντα είναι ορισμένοι τύποι ηλεκτρονικών μικροκυκλωμάτων γνωστοί ως δυναμικές μνήμες τυχαίας προσπέλασης (DRAM), όπως ορίζονται στον κανονισμό (ΕΟΚ) αριθ. 2112/90.  Οι τελικές μνήμες DRAM υπάγονται στους κωδικούς ΣΟ 8542 11 12, 8542 11 14, 8542 11 16 και 8542 11 18, οι δίσκοι ημιαγωγού στον κωδικό ΣΟ ex 8542 11 01, τα μικροπλακίδια στον κωδικό ΣΟ ex 8542 11 05 (μικροπλακέτες) και οι κάρτες μνήμης (δομικές μονάδες)  στους κωδικούς ΣΟ ex 8473 30 10 ή ex 8548 00 00.  ΙΙΙ. ΔΙΑΔΙΚΑΣΙΑ ΕΠΑΝΕΞΕΤΑΣΗΣ  (4) Με ανακοίνωση που δημοσιεύθηκε στις 25 Φεβρουαρίου 1992 (5) η Επιτροπή, μετά από διαβουλεύσεις στο πλαίσιο της συμβουλευτικής επιτροπής και σύμφωνα με το άρθρο 14 του κανονισμού (ΕΟΚ) αριθ. 2423/88, κίνησε διαδικασία μερικής επανεξέτασης του  κανονισμού (ΕΟΚ) αριθ. 2112/90 όσον αφορά τα προϊόντα DRAM που παράγονται στην Ιαπωνία από τη Motorola Incorporated (Motorola).  (5) Στο πλαίσιο της έρευνας που διεξήχθη, η Επιτροπή αναζήτησε και επαλήθευσε όλες τις πληροφορίες που έκρινε απαραίτητες για τους σκοπούς της εν λόγω διαδικασίας και πραγματοποίησε έρευνα στις εγκαταστάσεις του ακόλουθου παραγωγού:  - Tohoku Semiconductor Corporation (TSC), Sendai, Ιαπωνία (κοινή επιχείρηση ιδιοκτησίας Motorola και Toshiba).  (6) Η έρευνα σχετικά με τη μερική επανεξέταση κάλυψε την περίοδο από την 1η Ιουλίου 1991 έως τις 31 Δεκεμβρίου 1991.  IV. ΠΟΡΙΣΜΑΤΑ ΤΗΣ ΕΡΕΥΝΑΣ  (7) Η έρευνα έδειξε ότι η Motorola άρχισε την εμπορική παραγωγή των DRAM στην Ιαπωνία στο πλαίσιο της κοινής επιχείρησης στην οποία μετείχε, την TSC, τον Οκτώβριο 1988, δηλαδή μετά την αρχική περίοδο που κάλυψε η έρευνα (από την 1η Απριλίου 1986 έως τις  31 Μαρτίου 1987). Επιπλέον αποδείχτηκε ότι στο πλαίσιο λειτουργίας της κοινής επιχείρησης η διαθέσιμη παραγωγική ικανότητα της κοινής επιχείρησης TSC κατανέμεται κατά ίσα μέρη μεταξύ των μητρικών εταιρειών ανάλογα με τις ανάγκες προϊόντων που έχει η  καθεμία με βάση τακτικές προβλέψεις.  (8) Επιπλέον, η έρευνα αποκάλυψε ότι η Motorola δεν εξήγαγε στην Κοινότητα κανένα μέρος των DRAM που παράγονταν στο πλαίσιο λειτουργίας της κοινής επιχείρησης της TSC κατά τη διάρκεια της περιόδου της έρευνας που διεξήχθη στο πλαίσιο της παρούσας  διαδικασίας επανεξέτασης.  (9) Τέλος, αποδείχθηκε ότι η κανονική αξία για τον εν λόγω παραγωγό δεν ήταν χαμηλότερη από την τιμή αναφοράς της ανάληψης υποχρέωσης, όπως είχε υπολογιστεί αναφορικά με τους υπόλοιπους ιάπωνες παραγωγούς κατά την περίοδο της έρευνας.  (10) Δεν διεξήχθη νέα έρευνα όσον αφορά τη ζημία, επειδή ούτε ζητήθηκε, ούτε κρίθηκε αναγκαία.  V. ΑΝΑΛΗΨΕΙΣ ΥΠΟΧΡΕΩΣΗΣ  (11) Με βάση τα πορίσματα της έρευνας, εκτιμάται ως ενδεδειγμένη η αποδοχή από την Επιτροπή της ανάληψης υποχρέωσης που προτείνεται εκ μέρους της Motorola, η οποία είναι πανομοιότυπη με εκείνες που έχουν προτείνει οι υπόλοιποι ιάπωνες παραγωγοί. Είναι  γεγονός ότι οποιαδήποτε άλλη απόφαση μπορούσε να θεωρηθεί ότι εισάγει διακρίσεις, είτε για τη Motorola, είτε για τους υπόλοιπους ιάπωνες παραγωγούς.  (12) Οι καταγγέλλουσες εταιρείες και η Motorola ενημερώθηκαν σχετικά με τα ουσιώδη πραγματικά περιστατικά και εκτιμήσεις, ιδίως όσον αφορά τον υπολογισμό της κανονικής αξίας, βάσει του οποίου η Επιτροπή σκόπευε να αποδεχθεί την ανάληψη υποχρέωσης που  πρότεινε η Motorola, και δόθηκε σ' αυτές η ευκαιρία να γνωστοποιήσουν τις απόψεις τους.  (13) Καμία άποψη δεν γνωστοποιήθηκε σχετικά.  (14) Σε περίπτωση που η εν λόγω ανάληψη υποχρέωσης αποσυρθεί από τον ενδιαφερόμενο παραγωγό ή που η Επιτροπή έχει λόγο να πιστεύει ότι η εν λόγω ανάληψη υποχρέωσης έχει παραβιασθεί, η Επιτροπή έχει το δικαίωμα, σύμφωνα με το άρθρο 10 παράγραφος 6 του  κανονισμού (ΕΟΚ) αριθ. 2423/88, να επιβάλει αμέσως προσωρινό δασμό με βάση τα πορίσματα και τα συμπεράσματα της έρευνας που διεξήχθη στο πλαίσιο της παρούσας διαδικασίας επανεξέτασης. Στη συνέχεια, είναι δυνατό να επιβληθεί από το Συμβούλιο οριστικός  δασμός με βάση τα στοιχεία που συγκεντρώθηκαν στο πλαίσιο της παρούσας έρευνας.  (15) Ζητήθηκε η γνώμη της συμβουλευτικής επιτροπής σχετικά με την αποδοχή της προτεινόμενης ανάληψης υποχρέωσης και δεν διατυπώθηκαν αντιρρήσεις.  (16) Εφόσον η παρούσα έρευνα αφορά ένα μόνο ιάπωνα παραγωγό, τα μέτρα που περιλαμβάνονται στους κανονισμούς (ΕΟΚ) αριθ. 165/90 και (ΕΟΚ) αριθ. 2112/90, δεν τροποποιούνται, ούτε επιβεβαιώνονται κατά την έννοια του άρθρου 15 παράγραφος 1 του κανονισμού  (ΕΟΚ) αριθ. 2423/88 και, επομένως, παραμένει αμετάβλητη η ημερομηνία κατά την οποία επρόκειτο να λήξει η ισχύς τους σύμφωνα με την εν λόγω διάταξη,  ΑΠΟΦΑΣΙΖΕΙ:  Άρθρο 1  Γίνεται δεκτή η ανάληψη υποχρέωσης η οποία έχει προταθεί εκ μέρους της Motorola Incorporated σχετικά με τη διαδικασία αντιντάμπινγκ όσον αφορά τις εισαγωγές ορισμένων τύπων ηλεκτρονικών μικροκυκλωμάτων γνωστών ως DRAM (δυναμικές μνήμες τυχαίας  προσπέλασης), καταγωγής Ιαπωνίας.  Η αποδοχή αυτή αρχίζει να ισχύει κατά την ημερομηνία έναρξης ισχύος του κανονισμού (ΕΟΚ) αριθ. 2967/92 του Συμβουλίου (6), ο οποίος τροποποιεί τον κανονισμό (ΕΟΚ) αριθ. 2112/90.  Άρθρο 2  Περατώνεται η έρευνα σχετικά με τη διαδικασία αντιντάμπινγκ που αναφέρεται στο άρθρο 1 όσον αφορά τη Motorola Incorporated. Βρυξέλλες, 12 Οκτωβρίου 1992. Για την Επιτροπή  Jean DONDELINGER  Μέλος της Επιτροπής   (1) ΕΕ αριθ. L 209 της 2. 8. 1988, σ. 1. (2) ΕΕ αριθ. L 20 της 25. 1. 1990, σ. 5. (3) ΕΕ αριθ. L 193 της 25. 7. 1990, σ. 1. (4) ΕΕ αριθ. L 292 της 24. 10. 1990, σ. 16. (5) ΕΕ αριθ. C 50 της 25. 2. 1992, σ. 3. (6) Βλέπε σελίδα 4 της παρούσας  Επίσημης Εφημερίδας.


Avis juridique important

|

31993D0239

93/239/ΕΟΚ: Απόφαση του Συμβουλίου της 15ης Μαρτίου 1993 σχετικά με τη σύναψη συμφωνιών υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας, αφενός, και της Δημοκρατίας της Αυστρίας, της Δημοκρατίας της Ισλανδίας, του Βασιλείου της Νορβηγίας, του Βασιλείου της Σουηδίας και της Δημοκρατίας της Φινλανδίας, αφετέρου, για την προσωρινή εφαρμογή των συμφωνιών περί ορισμένων διακανονισμών του γεωργικού τομέα, που υπεγράφησαν από τα ίδια μέρη στο Πόρτο στις 2 Μαΐου 1992

Επίσημη Εφημερίδα αριθ. L 109 της 01/05/1993 σ. 0001 - 0001

ΑΠΟΦΑΣΗ ΤΟΥ ΣΥΜΒΟΥΛΙΟΥτης 15ης Μαρτίου 1993σχετικά με τη σύναψη  συμφωνιών υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας, αφενός, και  της Δημοκρατίας της Αυστρίας, της Δημοκρατίας της Ισλανδίας, του Βασιλείου της Νορβηγίας, του  Βασιλείου της Σουηδίας και της Δημοκρατίας της Φινλανδίας, αφετέρου, για την προσωρινή εφαρμογή των  συμφωνιών περί ορισμένων διακανονισμών του γεωργικού τομέα, που υπεγράφησαν από τα ίδια μέρη στο  Πόρτο στις 2 Μαΐου 1992(93/239/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113, την πρόταση της Επιτροπής, Εκτιμώντας: ότι, στο πλαίσιο των συζητήσεων σχετικά με την προσαρμογή της συμφωνίας για τον Ευρωπαϊκό  Οικονομικό Χώρο (ΕΟΧ), μετά την απόφαση της Ελβετικής Συνομοσπονδίας να μην επικυρώσει τη συμφωνία  αυτή, εδόθη η δυνατότητα να γίνει διαπραγμάτευση συμφωνιών υπό μορφή ανταλλαγής επιστολών μεταξύ  της Ευρωπαϊικής Οικονομικής Κοινότητας, αφενός, και της Δημοκρατίας της Αυστρίας, της Δημοκρατίας  της Ισλανδίας, του Βασιλείου της Νορβηγίας, του Βασιλείου της Σουηδίας και της Δημοκρατίας της  Φινλαδίας, αφετέρου, για την προσωρινή εφαρμογή, από τις 15 Απριλίου 1993, των διμερών συμφωνιών  περί ορισμένων διακανονισμών του γεωργικού τομέα οι οποίες υπεγράφησαν από τα ίδια μέρη στο Πόρτο  στις 2 Μαΐου 1992 7ότι οι εν λόγω συμφωνίες υπό μορφή ανταλλαγής επιστολών αναφέρονται στο άρθρο  15 των Συμφωνιών Ελεύθερων Συναλλαγών μεταξύ της Ευρωπαϊκής Οικονομικής Κοινότητας και των εν λόγω  χωρών 7ότι είναι σκόπιμο να εγκριθούν οι συμφωνίες αυτές, ΑΠΟΦΑΣΙΖΕΙ: Άρθρο 1Οι συμφωνίες υπό μορφή ανταλλαγής επιστολών μεταξύ της Ευρωπαϊκής  Οικονομικής Κοινότητας, αφενός, και της Δημοκρατίας της Αυστρίας, της Δημοκρατίας της Ισλανδίας,  του Βασιλείου της Νορβηγίας, του Βασιλείου της Σουηδίας και της Δημοκρατίας της Φινλανδίας,  αφετέρου, περί προσωρινής εφαρμογής, από τις 15 Απριλίου 1993, των διμερών συμφωνιών περί ορισμένων  διακανονισμών του γεωργικού τομέα που υπεγράφησαν από τα ίδια μέρη στο Πόρτο στις 2 Μαΐου 1992 (1),  εγκρίνονται εξ ονόματος της Κοινότητας. Το κείμενο των συμφωνιών επισυνάπτεται ως παράρτημα στην παρούσα απόφαση. Άρθρο 2Ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να  υπογράψει τις συμφωνίες του άρθρου 1 οι οποίες θα δεσμεύουν την Κοινότητα. Βρυξέλλες, 15 Μαρτίου 1993. Για το ΣυμβούλιοΟ ΠρόεδροςM. JELVED(1) Βλέπε σελίδες 2, 18, 32, 43, 59 της  παρούσας Επίσημης Εφημερίδας.


title: Απόφαση του Συμβουλίου, της 12ης Ιουνίου 2014 , για τον διορισμό των τακτικών και αναπληρωματικών μελών του διοικητικού συμβουλίου του Ευρωπαϊκού Οργανισμού για την Ασφάλεια και την Υγεία στην Εργασία από τη Λιθουανία και τη Μάλτα

text:
               14.6.2014

               EL

               Επίσημη Εφημερίδα της Ευρωπαϊκής Ένωσης

               C 182/14

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 12ης Ιουνίου 2014
   για τον διορισμό των τακτικών και αναπληρωματικών μελών του διοικητικού συμβουλίου του Ευρωπαϊκού Οργανισμού για την Ασφάλεια και την Υγεία στην Εργασία από τη Λιθουανία και τη Μάλτα
   2014/C 182/03
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 2062/94 του Συμβουλίου, της 18ης Ιουλίου 1994, σχετικά με την ίδρυση Ευρωπαϊκού Οργανισμού για την Ασφάλεια και την Υγεία στην Εργασία (1), και ιδίως το άρθρο 8,
   Έχοντας υπόψη τον κατάλογο υποψηφίων που υπέβαλαν στο Συμβούλιο οι κυβερνήσεις των κρατών μελών και οι οργανώσεις των εργαζομένων και των εργοδοτών,
   Έχοντας υπόψη τους καταλόγους των τακτικών και αναπληρωματικών μελών της συμβουλευτικής επιτροπής για την ασφάλεια και την υγεία στο χώρο εργασίας,
   Εκτιμώντας τα ακόλουθα:

               (1)

               Με την απόφαση της 2ας Δεκεμβρίου 2013 (2), το Συμβούλιο διόρισε τα τακτικά και αναπληρωματικά μέλη του διοικητικού συμβουλίου του Ευρωπαϊκού Οργανισμού για την Ασφάλεια και την Υγεία στην Εργασία για την περίοδο που λήγει στις 7 Νοεμβρίου 2016.

               (2)

               Η οργάνωση των εργαζομένων ETUC και η οργάνωση των εργοδοτών BUSINESSEUROPE υπέβαλαν υποψηφιότητες για την πλήρωση διαφόρων θέσεων,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι κάτωθι διορίζονται τακτικά και αναπληρωματικά μέλη του διοικητικού συμβουλίου του Ευρωπαϊκού Οργανισμού για την Ασφάλεια και την Υγεία στην Εργασία για την περίοδο που λήγει στις 7 Νοεμβρίου 2016:
   II.   ΑΝΤΙΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΑΖΟΜΕΝΩΝ

               Χώρα

               Τακτικό μέλος

               Αναπληρωματικό μέλος

               Λιθουανία

               κα Inga RUGINIENĖ

               κ. Petras GRĖBLIAUSKAS

   III.   ΑΝΤΙΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΟΔΟΤΩΝ

               Χώρα

               Τακτικό μέλος

               Αναπληρωματικό μέλος

               Λιθουανία

               κ. Vaidotas LEVICKIS

               κ. Jonas GUZAVIČIUS

               Μάλτα

               κ. Andrew Agius MUSCAT

               κ. John SCICLUNA

         Άρθρο 2
   Το Συμβούλιο θα προβεί στον διορισμό των τακτικών και αναπληρωματικών μελών για τα οποία δεν έχουν υποβληθεί ακόμη υποψηφιότητες, σε μεταγενέστερη ημερομηνία.
   Άρθρο 3
   Η παρούσα απόφαση αρχίζει να ισχύει από την ημερομηνία έκδοσής της.

      Λουξεμβούργο, 12 Ιουνίου 2014.

            Για το Συμβούλιο

            Ο Πρόεδρος

         Γ. ΜΑΝΙΑΤΗΣ

      (1)  ΕΕ L 216 της 20.8.1994, σ. 1.

      (2)  Απόφαση του Συμβουλίου, της 2ας Δεκεμβρίου 2013, για τον διορισμό των τακτικών και αναπληρωματικών μελών του διοικητικού συμβουλίου του Ευρωπαϊκού Οργανισμού για την Ασφάλεια και την Υγεία στην Εργασία (ΕΕ C 360 της 10.12.2013, σ. 8).


Avis juridique important

|

31982D0279

82/279/EOK: Απόφαση τού Συμβουλίου τής 26ης Απριλίου 1982 περί συνάψεως συμφωνίας υπό μορφή ανταλλαγής επιστολών περί τής ενδιάμεσης παρατάσεως τού πρωτοκόλλου πού επισυνάπτεται στή συμφωνία μεταξύ τής Κυβερνήσεως τής Δημοκρατίας τής Γουϊνέας Μπισσάου καί τής Ευρωπαϊκής Οικονομικής Κοινότητος περί τής αλιείας στά ανοικτά τών ακτών τής Γουϊνέας Μπισσάου

Επίσημη Εφημερίδα αριθ. L 126 της 08/05/1982 σ. 0016

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 26ης Απριλίου 1982  περί συνάψεως συμφωνίας υπό μορφή ανταλλαγής επιστολών περί της ενδιάμεσης παρατάσεως του πρωτοκόλλου που επισυνάπτεται στη συμφωνία μεταξύ της Κυβερνήσεως της Δημοκρατίας της Γουϊνέας Μπισσάου και της Ευρωπαϊκής Οικονομικής Κοινότητος περί της αλιείας στα ανοικτά των ακτών της Γουϊνέας Μπισσάου  (82/279/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τη συμφωνία μεταξύ της Κυβερνήσεως της Δημοκρατίας της Γουϊνέας Μπισσάου και της Ευρωπαϊκής Οικονομικής Κοινότητος περί της αλιείας στα ανοικτά των ακτών της Γουϊνέας Μπισσάου (1), και ιδίως το άρθρο 17 δεύτερο εδάφιο,  την πρόταση της Επιτροπής,  Εκτιμώντας:  ότι η Κοινότης και η Γουϊνέα Μπισσάου άρχισαν τις διαπραγματεύσεις, που προβλέπονται στο άρθρο 17 δεύτερο εδάφιο της συμφωνίας, για τον καθορισμό των τροποποιήσεων ή των συμπληρώσεων που πρέπει να επέλθουν στο παράρτημά της ή στο πρωτόκολλο που αναφέρεται στο άρθρο 9·  ότι τα δύο μέρη συμφώνησαν να παρατείνουν το εν λόγω πρωτόκολλο για ενδιάμεση περίοδο τριών μηνών αναμένοντας το οριστικό αποτέλεσμα αυτών των διαπραγματεύσεων,  ΑΠΟΦΑΣΙΖΕΙ:  Άρθρο 1  Η συμφωνία υπό μορφή ανταλλαγής επιστολών περί της ενδιάμεσης παρατάσεως του πρωτοκόλλου που επισυνάπτεται στη συμφωνία μεταξύ της Κυβερνήσεως της Δημοκρατίας της Γουϊνέας Μπισσάου και της Ευρωπαϊκής Οικονομικής Κοινότητος περί της αλιείας στα ανοικτά των ακτών της Γουϊνέας Μπισσάου εγκρίνεται εξ ονόματος της Κοινότητος.  Το κείμενο της συμφωνίας προσαρτάται στην παρούσα απόφαση.  Άρθρο 2  Στον πρόεδρο του Συμβουλίου ανατίθεται να ορίσει τα πρόσωπα τα οποία εξουσιοδοτούνται να υπογράψουν τη συμφωνία με δεσμευτικό για την Κοινότητα αποτέλεσμα.  Έγινε στο Λουξεμβούργο, στις 26 Απριλίου 1982.  Για το Συμβούλιο  Ο Πρόεδρος  L. TINDEMANS  (1) ΕΕ αριθ. L 226 της 29. 8. 1980, σ. 34.


title: 2005/507/: Απόφαση του Συμβουλίου, της 12ης Ιουλίου 2005, για διορισμό αναπληρωματικού μέλους από τη Βρετανία στην Επιτροπή των Περιφερειών

text:
               16.7.2005

               EL

               Επίσημη Εφημερίδα της Ευρωπαϊκής Ένωσης

               L 185/30

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 12ης Ιουλίου 2005
   για διορισμό αναπληρωματικού μέλους από τη Βρετανία στην Επιτροπή των Περιφερειών
   (2005/507/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,
   την πρόταση της βρετανικής κυβέρνησης,
   Εκτιμώντας τα ακόλουθα:

               (1)

               Στις 22 Ιανουαρίου 2002, το Συμβούλιο εξέδωσε την απόφαση 2002/60/ΕΚ (1) για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2002 έως 25 Ιανουαρίου 2006.

               (2)

               Έχει κενωθεί μια θέση τακτικού μέλους της Επιτροπής των Περιφερειών, συνεπεία του θανάτου του κ. William SPEECHLΕΥ,

         ΑΠΟΦΑΣΙΖΕΙ:
   Άρθρο 1
   Διορίζεται, ως αναπληρωματικό μέλος, στην Επιτροπή των Περιφερειών για το υπόλοιπο της περιόδου, δηλαδή έως τις 25 Ιανουαρίου 2006:

               Ο κ. David PARSONS
               Councillor
               Leicestershire County Council

         σε αντικατάσταση του κ. William SPEECHLEY.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   Παράγει αποτελέσματα από την ημέρα της έκδοσής της.

      Βρυξέλλες, 12 Ιουλίου 2005.

            Για το Συμβούλιο

            Ο Πρόεδρος

         G. BROWN

      (1)  ΕΕ L 24 της 26.1.2002, σ. 38.


Σημαντική ανακοίνωση νομικού περιεχομένου

|

2013/361/ΕΕ: Απόφαση της Ευρωπαϊκής Κεντρικής Τράπεζας, της 21ης Ιουνίου 2013 , σχετικά με την καταβολή του κεφαλαίου της Ευρωπαϊκής Κεντρικής Τράπεζας από τις εθνικές κεντρικές τράπεζες των κρατών μελών με νόμισμα το ευρώ (ΕΚΤ/2013/19)

Επίσημη Εφημερίδα αριθ. L 187 της 06/07/2013 σ. 0023 - 0024

		Απόφαση της Ευρωπαϊκής Κεντρικής Τράπεζαςτης 21ης Ιουνίου 2013σχετικά με την καταβολή του κεφαλαίου της Ευρωπαϊκής Κεντρικής Τράπεζας από τις εθνικές κεντρικές τράπεζες των κρατών μελών με νόμισμα το ευρώ(ΕΚΤ/2013/19)(2013/361/ΕΕ)ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (στο εξής το "καταστατικό του ΕΣΚΤ"), και ιδίως το άρθρο 28.3,Εκτιμώντας τα ακόλουθα:(1) Η απόφαση ΕΚΤ/2008/24 της 12ης Δεκεμβρίου 2008, σχετικά με τη θέσπιση των αναγκαίων μέτρων για την καταβολή του κεφαλαίου της Ευρωπαϊκής Κεντρικής Τράπεζας από τις συμμετέχουσες εθνικές κεντρικές τράπεζες [1], καθόρισε τους όρους και το ύψος της υποχρέωσης των εθνικών κεντρικών τραπεζών των κρατών μελών με νόμισμα το ευρώ (εφεξής "ΕθνΚΤ της ζώνης του ευρώ") να καταβάλουν το κεφάλαιο της Ευρωπαϊκής Κεντρικής Τράπεζας (ΕΚΤ) την 1η Ιανουαρίου 2009. Η απόφαση ΕΚΤ/2008/24 συμπληρώθηκε από την απόφαση ΕΚΤ/2010/27 της 13ης Δεκεμβρίου 2010, σχετικά με την καταβολή της αύξησης του κεφαλαίου της Ευρωπαϊκής Κεντρικής Τράπεζας από τις εθνικές κεντρικές τράπεζες των κρατών μελών με νόμισμα το ευρώ [2].(2) Ενόψει της προσχώρησης της Κροατίας στην Ευρωπαϊκή Ένωση και της ένταξης της εθνικής κεντρικής της τράπεζας (ΕθνΚΤ), Hrvatska narodna banka, στο Ευρωπαϊκό Σύστημα Κεντρικών Τραπεζών την 1η Ιουλίου 2013, η απόφαση ΕΚΤ/2013/17 της 21ης Ιουνίου 2013, σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας [3], καθορίζει την κλείδα κατανομής για την εγγραφή στο κεφάλαιο της ΕΚΤ (εφεξής η "κλείδα κατανομής") σύμφωνα με το άρθρο 29.1 του καταστατικού του ΕΣΚΤ και θεσπίζει, με ισχύ από την 1η Ιουλίου 2013, τις νέες σταθμίσεις που αποδίδονται σε κάθε κεντρική τράπεζα της Ένωσης στην κλείδα κατανομής (εφεξής οι "σταθμίσεις στην κλείδα κατανομής").(3) Από την 1η Ιουλίου 2013 το εγγεγραμμένο κεφάλαιο της ΕΚΤ θα ανέρχεται σε 10825007069,61 ευρώ.(4) Η διεύρυνση της κλείδας κατανομής για την εγγραφή στο κεφάλαιο της ΕΚΤ καθιστά απαραίτητη την έκδοση νέας απόφασης της ΕΚΤ, η οποία να καταργεί τις αποφάσεις ΕΚΤ/2008/24 και ΕΚΤ/2010/27 και να καθορίζει τους όρους και το ύψος της υποχρέωσης των ΕθνΚΤ της ζώνης του ευρώ να καταβάλουν το κεφάλαιο της ΕΚΤ με ισχύ από την 1η Ιουλίου 2013,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Ύψος και μορφή εγγεγραμμένου και καταβεβλημένου κεφαλαίουΚάθε ΕθνΚΤ της ζώνης του ευρώ καταβάλει ολοσχερώς το μερίδιο συμμετοχής της στο εγγεγραμμένο κεφάλαιο της ΕΚΤ με ισχύ από την 1η Ιουλίου 2013.Λαμβανομένων υπόψη των σταθμίσεων στην κλείδα κατανομής που καθορίζονται στο άρθρο 2 της απόφασης ΕΚΤ/2003/17, σε κάθε ΕθνΚΤ της ζώνης του ευρώ αντιστοιχεί το συνολικό ποσό εγγεγραμμένου και καταβεβλημένου κεφαλαίου που αναγράφεται παραπλεύρως της επωνυμίας της στον πίνακα που ακολουθεί:ΕθνΚΤ ζώνης ευρώ | Ποσά σε ευρώ |Nationale Bank van België/Banque Nationale de Belgique | 261705370,91 |Deutsche Bundesbank | 2030803801,28 |Eesti Pank | 19268512,58 |Banc Ceannais na hÉireann/Central Bank of Ireland | 120276653,55 |Τράπεζα της Ελλάδος | 210903612,74 |Banco de España | 893420308,48 |Banque de France | 1530028149,23 |Banca d’Italia | 1348471130,66 |Κεντρική Τράπεζα της Κύπρου | 14429734,42 |Banque centrale du Luxembourg | 18824687,29 |Bank Ċentrali ta’ Malta/Central Bank of Malta | 6873879,49 |De Nederlandsche Bank | 429352255,40 |Oesterreichische Nationalbank | 209680386,94 |Banco de Portugal | 190909824,68 |Banka Slovenije | 35397773,12 |Národná banka Slovenska | 74486873,65 |Suomen Pankki | 134836288,06 |Άρθρο 2Αναπροσαρμογή καταβεβλημένου κεφαλαίου1. Κάθε ΕθνΚΤ της ζώνης του ευρώ, δεδομένου ότι βάσει των αποφάσεων ΕΚΤ/2008/24 και ΕΚΤ/2010/27 έχει ήδη καταβάλει ολοσχερώς το μερίδιο συμμετοχής της στο εγγεγραμμένο κεφάλαιο της ΕΚΤ, ως είχε έως την 30ή Ιουνίου 2013, μεταβιβάζει ένα συμπληρωματικό ποσό στην ΕΚΤ ή λαμβάνει ένα ποσό από την ΕΚΤ, ανάλογα με την περίπτωση, προκειμένου να προκύψουν τα ποσά που αναγράφονται στον πίνακα του άρθρου 1.2. Όλες οι δυνάμει του παρόντος άρθρου μεταβιβάσεις πραγματοποιούνται σύμφωνα με την απόφαση ΕΚΤ/2013/18 της 21ης Ιουνίου 2013, σχετικά με τη θέσπιση λεπτομερών διατάξεων για τις μεταβιβάσεις μεριδίων κεφαλαίου της Ευρωπαϊκής Κεντρικής Τράπεζας μεταξύ των εθνικών κεντρικών τραπεζών και για την αναπροσαρμογή του καταβεβλημένου κεφαλαίου [4].Άρθρο 3Έναρξη ισχύος και κατάργηση1. Η παρούσα απόφαση αρχίζει να ισχύει την 1η Ιουλίου 2013.2. Οι αποφάσεις ΕΚΤ/2008/24 και ΕΚΤ/2010/27 καταργούνται από την 1η Ιουλίου 2013.3. Κάθε αναφορά στις αποφάσεις ΕΚΤ/2008/24 και ΕΚΤ/2010/27 θεωρείται ότι γίνεται στην παρούσα απόφαση.Φρανκφούρτη, 21 Ιουνίου 2013.Ο Πρόεδρος της ΕΚΤMario Draghi[1] ΕΕ L 21 της 24.1.2009, σ. 69.[2] ΕΕ L 11 της 15.1.2011, σ. 54.[3] Βλέπε σελίδα 15 της παρούσας Επίσημης Εφημερίδας.[4] Βλέπε σελίδα 17 της παρούσας Επίσημης Εφημερίδας.--------------------------------------------------